Bakal Sambut Baby Tak Lama Lagi? Ini Keperluan Bayi Baru Lahir Yang Patut Ibu Ayah Tahu

Salah satu daripada saat paling bermakna dan berharga yang ditunggu-tunggu oleh pasangan suami dan isteri adalah kelahiran cahaya mata sulung mereka. Saat ini akan menandakan satu permulaan perjalanan mereka yang baharu sebagai insan yang bergelar ibu dan bapa. Di sebalik segala keseronokan dan kebahagiaan menyambut bayi pertama, terdapat beberapa perkara yang perlu ibu bapa ketahui. Antara yang paling penting adalah keperluan bayi baru lahir.

Bayi yang baru lahir akan memerlukan anda sebagai ibu bapa untuk menyediakan beberapa keperluan yang asas buat mereka. Ikuti artikel ini dengan lebih lanjut untuk mengetahui keperluan bayi baru lahir yang patut ibu bapa tahu.

8 keperluan bayi baru lahir

Hakikatnya, terdapat banyak barang keperluan bayi baru lahir yang perlu anda sediakan dalam tahun pertamanya. Ia mungkin normal untuk tidak diketahui oleh kebanyakan ibu bapa terutamanya yang masih baru melangkah ke alam keibubapaan. Anda perlu tahu bahawa sesetengah barang mungkin perlu, sementara sesetengah barang lain hanya termasuk dalam kategori kehendak peribadi anda. Berikut merupakan 8 keperluan bayi baru lahir tersebut:

Keperluan bayi baru lahir #1. Susu bayi

Bantal penyusuan

Bagi membantu aktiviti penyusuan bayi baru lahir untuk menjadi lebih mudah dan selesa, bantal penyusuan adalah sangat disyorkan untuk mengelakkan ketegangan pada bahu atau leher anda. Ia juga berfungsi dengan berkesan untuk mengekalkan bayi dalam posisinya bagi memastikan keselesaan si comel anda.

Aksesori penyusuan

Anda mungkin perlu menggunakan beberapa aksesori penyusuan seperti salap lanolin, pek gel suam atau sejuk untuk membantu melegakan kesakitan pada payudara anda semasa atau selepas bayi menyusu. Selain itu, pelapik payudara akan memelihara pakaian anda daripada kebocoran susu.

Kain alas bayi

Ia bukan hanya sekadar perhiasan semata-mata. Kain alas ini digunakan untuk mengelap mulut, muka atau badan bayi jika terkena atau tertumpah susu.

Botol dan puting bayi

Seiring dengan perkembangan bayi, anda akan memerlukan lebih banyak botol dan puting bayi. Sesetengah ibu bapa lebih gemar memilih botol kaca atau tahan karat untuk bayi mereka kerana risau jika terdapat bahan kimia dalam botol jenis plastik. Ia adalah terpulang kepada ibu bapa itu sendiri tetapi anda disarankan untuk mendapatkan nasihat daripada doktor terlebih dahulu.

Pam susu ibu

Para ibu yang berkerjaya boleh menggunakan pam susu untuk menyimpan susu ibu jika anda terlalu sibuk dan tidak sempat untuk menyusukan bayi tepat pada masanya. Oleh itu, anda boleh tinggalkan stok susu badan anda kepada penjaga mereka. Terdapat beberapa pilihan untuk anda dari pam susu asas yang menggunakan tangan, ataupun pam susu jenis elektrik yang membolehkan anda memerah susu pada sebelah atau kedua-dua belah payudara dalam masa yang sama.

Beg susu ibu

Selain pam, beg untuk menyimpan susu badan anda yang telah dipam juga amat diperlukan. Ini boleh memudahkan anda terutamanya jika anda tidak mempunyai banyak ruang untuk menyimpan susu dalam peti beku. Anda juga tidak perlu risau akan kualiti susu badan anda kerana beg susu ini juga boleh disejukbekukan dan dinyahbekukan tanpa merosakkan kualiti susu badan anda.

Susu formula

Seusai tamat tempoh penyusuan ekslusif susu ibu, anda boleh pilih untuk terus menyusukan bayi dengan susu ibu atau mula beralih kepada susu formula. Sekiranya anda memutuskan untuk beralih, pastikan anda menggunakan susu formula yang kaya dengan nutrien sama seperti susu ibu. Terdapat banyak pilihan susu formula untuk anak anda di pasaran, dan anda boleh minta pendapat doktor mengenainya.

Keperluan bayi baru lahir #2. Lampin bayi

Lampin bayi

Paling utama, anda perlu menyediakan lampin untuk si comel anda. Secara purata, bayi anda mungkin memerlukan sekitar 10 hingga 12 lampin setiap hari. Oleh itu, pilih jenis lampin yang tidak mengandungi bahan kimia berbahaya untuk bayi supaya kulit bayi anda tidak mengalami sebarang keradangan.

Tisu basah dan kain lembut

Selain lampin, anda juga memerlukan tisu basah untuk mengelap punggung dan kemaluan bayi. Anda perlu cari tisu basah yang mesra bayi ataupun kain lembut yang direndam dengan air suam untuk membersihkan bayi.

Lapik atau tuala

Bagi memudahkan aktiviti penukaran lampin, anda boleh gunakan lapik atau tuala sebagai alas untuk meletakkan bayi ketika menukar lampinnya. Lebih mudah lagi jika anda boleh sediakan meja khas untuk menukar lampin bayi.

Keperluan bayi baru lahir #3. Pakaian bayi

Baju sarung

Baju ini sangat sesuai untuk si comel anda bermain dengan bebas dan selesa. Selain itu, jenis pakaian ini sangat memudahkan anda untuk menukar baju dan lampin bayi.

Kemeja-t dan bodysuits

Bagi memudahkan anda untuk menanggalkan dan memakaikan bayi baju seharian mereka, anda mungkin perlu memilih pakaian yang mudah untuk disarungkan seperti baju jenis ini.

Seluar memeri atau sarung kaki

Pakaian jenis ini akan memudahkan anda untuk menukar pakaian bayi yang telah kotor tanpa perlu menukar keseluruhan pakaian.

Stokin atau bootie

Jenis pakaian yang dipakai di kaki ini akan digunakan dengan sangat kerap. Jadi anda perlu beli banyak sedikit untuk kegunaan semasa di dalam rumah ataupun di luar rumah.

Pakaian luar

Ibu bapa perlu membeli pakaian seperti baju sejuk, baju panas, jaket dan/atau kardigan yang boleh dipakaikan dengan mudah jika bayi memerlukannya sesuai dengan cuaca di luar rumah.

Kasut

Sebenarnya, anda tidak perlu beli kasut yang jenis keras pada tahun pertama bayi anda kerana ia boleh mengganggu perkembangan bayi. Jadi, tunggu sehingga bayi anda boleh berjalan sebelum membeli kasut. Ketika tahun pertamanya, anda hanya perlu melindungi kakinya dengan stoking atau bootie.

Topi dan sarung tangan

Topi boleh dipakai jika anda membawa bayi keluar tidak kira siang atau malam. Selain itu, anda boleh pilih sarung tangan untuk dipakaikan pada bayi jika perlu.

Pakaian tidur

Terdapat dua perkara yang perlu anda ingat ketika memilih pakaian tidur bayi iaitu keselamatan dan keselesaan bayi. Jadi, pilih pakaian tidur yang anda rasa selamat dan selesa buat si comel anda.

Keperluan bayi baru lahir #4. Tempat tidur bayi

Katil bayi dan tilam

Anda mungkin mahu menidurkan bayi anda tidur di dalam katil bayi yang cantik pada tahun pertamanya, tetapi pastikan ia memenuhi tahap piawaian keselamatan bayi terlebih dahulu. Selain itu, beli tilam yang lembut dan sesuai untuk diletakkan dalam katil bayi.

Selimut

Terdapat dua jenis selimut yang ibu bapa boleh gunakan untuk bayi mereka, bergantung kepada tujuan penggunaannya. Ini termasuklah selimut yang boleh dipakai ketika tidur dan juga selimut bedung.

Keperluan bayi baru lahir #5. Perkakas bayi

Anduh bayi

Anduh bayi atau baby carrier boleh membantu anda mengendong bayi bagi memastikan si comel sentiasa berada dekat dengan anda. Juga, dengan meletakkan bayi dalam anduh boleh membiarkan tangan anda bebas untuk melakukan kerja lain. Anda perlu memilih anduh yang mempunyai ciri keselamatan yang kuat bagi memastikan bayi anda selamat di dalamnya.

Kereta sorong bayi

Kereta sorong bayi atau baby stroller ini diketahui merupakan keperluan bayi yang penting jika anda ingin membawa bayi berjalan-jalan ke luar rumah.

Kerusi kereta bayi

Kerusi kereta yang selamat untuk bayi adalah amat penting. Terdapat banyak kemalangan yang akan memberikan kesan kepada bayi yang ditempatkan dalam kereta terutamanya apabila bayi tidak diletakkan dalam kedudukan yang betul jika berlakunya impak. Selain itu, anda perlu kenal pasti tarikh tamat tempoh apabila membeli kerusi kereta kerana kebanyakan pengeluar mengesyorkan penggunaan kerusi selama lima hingga lapan tahun sahaja.

Keperluan bayi baru lahir #6. Mandian bayi

Tab mandian bayi

Bagi aktiviti memandikan bayi, anda mungkin memerlukan tab mandian bayi. Anda perlu pilih tab yang diperbuat daripada bahan yang kukuh dan baik untuk bayi.

Syampu dan sabun

Kulit bayi anda adalah sensitif, jadi anda perlu pastikan anda melihat kepada kandungan di dalamnya terlebih dahulu. Bagi melindungi kulit dan mata bayi, anda boleh memilih produk dengan formula tidak memedihkan kulit atau mata. Selain itu, jika anda mahu mengelakkan phthalates dalam syampu ataupun sabun, anda boleh pilih jenis yang tidak mengandungi pewangi dalam bahan buatannya.

Tuala

Sebaiknya, anda perlu pilih tuala yang lembut dan bertutup kepala untuk mengelap dan membalut tubuh anak anda setiap kali selepas mandi.

Kain lap

Kain lap adalah amat penting untuk anda mengelap dan membersihkan muka dan badan bayi selepas mandi ataupun jika si comel bermain benda yang kotor.

Keperluan bayi baru lahir #7. Makanan bayi

Kerusi makan bayi

Kerusi makan bayi atau highchair dengan dulang makan khas adalah pilihan yang terbaik yang memudahkan anda untuk membersihkan tempat makan bayi dan menggerakkan kerusi untuk makan di mana-mana sahaja. Anda boleh beli kerusi dengan alas tempat duduk bagi memudahkan anda mengalih dan memasukkan alas ke dalam mesin basuh.

Sudu bayi

Sudu ini memang direka khas untuk bayi kecil. Anda boleh pilih sudu plastik atau sudu getah. Kini, terdapat banyak sudu dengan pelbagai bentuk menarik yang boleh anda gunakan untuk menggalakkan bayi makan.

Mangkuk bayi

Mangkuk bayi adalah perlu jika anda mahu mengajar anak anda cara untuk makan dengan sendiri.

Kain alas makan

Bayi sangat mudah menjatuhkan makanan kerana dia terlampau muda untuk memastikan makanan kekal pada satu-satu tempat. Jadi, kain alas makan jenis kalis air atau cepat kering adalah penting untuk menahan makanan daripada terjatuh ke lantai.

Keperluan bayi baru lahir #8. Mainan bayi

Mainan

Ketika memilih mainan untuk si comel, anda perlu mempertimbangkan bahan pembuatannya. Kini, sesetengah mainan mengandungi bahan kimia yang sangat berbahaya untuk bayi dan kanak-kanak. Mainan yang lembut dan mempunyai muzik, atau mainan gemerencing adalah pilihan yang terbaik.

Puting bayi

Puting bayi atau pacifier berguna untuk memastikan bayi berhenti menangis, dalam sesetengah kes. Dalam pada itu, ia juga sebenarnya boleh membantu bayi anda tidur lena tanpa perlu bantuan atau dodoian daripada ibu.

Buku

Pada peringkat awal, anda boleh membeli buku kertas tebal yang berwarna-warni untuk bayi anda. Ini merupakan salah satu cara yang terbaik untuk anda memperkenalkan aktiviti membaca kepada si manja.

Kerusi melantun

Jika bayi anda bergerak, kerusi ini akan melantun ke atas dan ke bawah. Kerusi ini adalah selamat kerana mengandungi tali pengikat melekat, jadi si comel anda boleh bermain dengan riangnya.

Sebenarnya, checklist barang baby ini tidak lengkap jika anda mahu memasukkan sekali kemahuan anda di dalamnya. Hakikatnya, terdapat pelbagai barang kelengkapan yang anda ingin belikan untuk si comel anda. Akan tetapi, pastikan tentang kualiti produk terlebih dahulu sebelum membeli. Di samping itu, anda boleh bertanya dan berbincang dengan doktor mengenai barang yang perlu dibeli atau tidak perlu mengikut usia si comel.

Perancangan perbelanjaan buat bayi yang baru lahir

Selain barang keperluan bayi baru lahir, ibu bapa juga sebenarnya memerlukan satu pelan khas kewangan yang utuh dan kukuh bagi memastikan perbelanjaan harian atau bulanan anda tidak akan mengganggu perancangan perbelanjaan bayi anda yang baru lahir. Oleh itu, terdapat beberapa perkara yang perlu anda kaji dan teliti terlebih dahulu untuk memastikan perancangan perbelanjaan buat bayi anda yang baru lahir itu, berjaya. Berikut merupakan perkara-perkara tersebut:

#1. Status kewangan

Apabila anda sudah memutuskan untuk memiliki anak, kaji dengan teliti status kewangan anda. Lihat sama ada anda mempunyai hutang atau tidak dan lihat berapa banyak simpanan yang anda ada. Selain itu, fikirkan juga untuk mula menabung sehinggalah waktu kelahiran bayi. Mengetahui dengan tepat status kewangan anda akan membolehkan anda merancang masa depan dengan lebih baik.

#2. Matlamat spesifik

Setelah mengenal pasti status kewangan, anda boleh menetapkan manfaat spesifik yang mampu dicapai. Anda boleh memutuskan untuk membayar hutang sebelum atau selepas bayi lahir. Catatkan jumlah keseluruhan hutang anda dan bahagikan ia mengikut jumlah bulan sebelum kelahiran bayi.

Dengan berbuat demikian, Anda akan mempunyai matlamat pada setiap bulan yang anda boleh cuba untuk capai. Selain itu, dengan membahagikan jumlah hutang anda ini, anda sudah pasti akan lebih bermotivasi untuk membayar hutang.

#3. Penyediaan bajet

Setiap kali gaji masuk, sediakan bajet dengan tepat untuk perbelanjaan anda: bil, simpanan, hutang dan lain-lain. Anda perlu merancang dengan awal kerana setiap bulan adalah tidak sama. Mungkin akan ada satu bil pada sekian bulan berbeza dengan bulan lain. Selain itu, anda juga boleh melihat dan mengubah perbelanjaan anda mengikut kemampuan.

#4. Pembukaan akaun simpanan

Anda boleh mula membuka beberapa akaun simpanan untuk tujuan yang berbeza. Mungkin satu untuk bayi, satu untuk barang keperluan dan satu lagi untuk tujuan kecemasan. Ini mampu membantu anda untuk merancang perjalanan wang anda dengan lebih lancar dan tidak terlebih menggunakannya.

#5. Cuti bersalin, tanggungan insuran dan pelbagai kos lain

Jika anda bekerja, sangat penting untuk anda memastikan cuti bersalin agar anda dapat bersedia lebih awal. Anda juga perlu bertanya kepada majikan anda berapa lama anda boleh bercuti dan adakah cuti itu berbayar atau tidak. Selain itu, jangan abaikan tanggungjawab anda sebagai pekerja. Oleh itu, siapkan terlebih dahulu tugasan yang telah diberikan.

Anda juga perlu memeriksa kos melahirkan anak yang akan ditanggung oleh insurans yang anda telah ceburi.

#6. Beli-belah barang bayi

Ya, setiap ibu bapa pasti akan teruja dan mula membeli-belah barang bayi yang bakal lahir kelak. Namun begitu, anda mungkin perlu tunggu sehingga bayi dalam kandungan berusia 7 bulan. Ketika ini, jantina dan pelbagai perkara lain mengenai bayi akan diketahui. Ini akan membuat anda dapat merancang bagaimana untuk membuat perancangan perbelanjaan anda.

Konklusi

Konklusinya, kelahiran cahaya mata ke dunia ini merupakan satu rahmat, kurnia dan anugerah daripada Tuhan buat kita sebagai ibu bapa. Pun begitu, mereka juga akan hadir dengan membawa dan memberi kita satu tanggungjawab yang sangat besar, iaitu menjaga dan membesarkan mereka. Oleh itu, pelbagai persiapan perlu disediakan terutamanya keperluan bayi baru lahir. Diharapkan, kandungan artikel ini sedikit sebanyak dapat membantu bakal ibu bapa di luar sana.

Hello Health Group
 tidak menyediakan nasihat perubatan, diagnosis, atau rawatan.

Baca juga

Buah Zuriat: Fakta atau Mitos Kehamilan

Nama Bayi Perempuan: Panduan Membuat Pilihan

Nama Bayi Lelaki: Pilih dengan Baik


Memahami Kitaran Haid Dengan Mudah (1)

Kitaran haid adalah
satu fenomena yang berlaku ke atas wanita
 selepas mencapai umur matang.

Ia adalah penting dalam memastikan fungsi wanita demi mengekalkan kelangsungan generasi manusia di atas muka bumi ini.

Perubahan hormon yang berlaku dalam tubuh wanita setiap bulan membuatkan keadaan tubuh wanita, khususnya organ reproduktif mereka sesuai untuk menjalankan tugas ini.

Namun,
kadangkala kitaran ini dilihat begitu kompleks
 dan susah untuk difahami.

Bahkan, mereka yang terlibat secara langsung dalam bidang kesihatan wanita juga boleh terkeliru tentang bagaimana kitaran ini berjalan.

Melalui artikel ini, anda akan menemui penjelasan yang mudah tentang kitaran haid wanita.

Organ reproduktif wanita

Secara asasnya, organ reproduktif wanita yang terlibat dalam kitaran ini terdiri daripada ovari, tiub fallopian dan rahim (endometrium).

Kitaran rahim (endometrium) dan ovari serta hormon yang terlibat dalam kitaran haid

Seperti yang telah dijelaskan,
kitaran ini berfungsi menyediakan wanita untuk hamil
.

Bagi memahaminya dengan mudah, ia mengandungi dua kitaran yang berjalan pada waktu yang sama, iaitu
kitaran rahim

(endometrium)
 dan
kitaran ovari
.

Keseluruhan kitaran ini akan mengambil masa secara kebiasaannya selama 28 hari.

Kedua-dua kitaran ini dipengaruhi oleh beberapa hormon yang dirembeskan oleh kelenjar yang berbeza.  Ini termasuk:

Kelenjar pituitari – hormon FSH (follicle stimulating hormone) dan hormon peluteinan (LH).

Kelenjar ovari dan korpus luteum – hormon estrogen dan hormon progesterone

Ini adalah maklumat asas yang perlu diketahui sebelum memahami kitaran haid wanita.

Kitaran rahim (endometerium)

Rahim atau endometrium adalah
organ reproduktif wanita yang paling besar
.

Ia berhubung dengan dua tiub fallopian di bahagian atas, serta serviks dan faraj di bahagian bawah.

Kitaran haid ini terbahagi kepada 3 fasa:

1. Fasa haid (hari pertama hingga ke-3)

Ini adalah fasa di mana pendarahan berlaku. Ia disebabkan oleh dinding rahim yang mati dan menjadi sebahagian daripada darah haid. Ia biasanya berlaku selama 3 hingga 7 hari.

2. Fasa proliferatif (hari ke-4 hingga ke-14)

Fasa ini berlaku selepas pendarahan berhenti (antara hari ke-4 dan 8).
Hormon utama bagi fasa ini adalah hormon
estrogen
, di samping hormon
FSH
 dan
LH
.

Hormon FSH yang dirembeskan oleh kelenjar pituitari merangsang rembesan estrogen oleh ovari.

Estrogen seterusnya menyebabkan penebalan pada dinding rahim. Penebalan akan terus berlaku sehingga hari ke-14, di mana hormon LH akan dirembeskan dalam jumlah yang tinggi.

Keadaan ini akan menyebabkan proses ovulasi berlaku di mana ovum dilepaskan oleh ovari (kilang telur wanita). Pelepasan ovum ini menandakan berkahirnya fasa proliferatif.

3. Fasa sekretori (hari ke-15 hingga ke-28)

Selepas berlaku proses ovulasi, bermulalah fasa sekretori iaitu pada hari ke-15. Hormon utama bagi fasa ini adalah
progesterone
.

Rumah di mana ovum yang dilepaskan berada di dalamnya akan membentuk sesuatu yang dikenali sebagai korpus luteum yang akan merembeskan hormon progesterone.

Fasa ini menyebabkan peningkatan pada penghasilan salur darah serta kelenjar di dalam dinding rahim.

Pengeluaran mukus juga meningkat bagi menyediakan rahim untuk proses implantasi jika berlaku pensenyawaan.

Korpus luteum akan kekal selama 14 hari (sehingga hari ke-28).

Jika tiada pensenyawaan dan implantasi berlaku, ia akan mengecut, seterusnya menyebabkan kadar progesterone menurun secara mendadak.

Keadaan ini akan menyebabkan salur darah menjadi kejang (spasma) sehingga saluran darah kepada dinding rahim yang mengandungi oksigen dan nutrien berkurang.

Sel-sel dinding rahim akan mati dan berlaku pendarahan
.

Apabila pendarahan berlaku, kitaran ini akan bermula semula daripada fasa haid.

Sambung baca di
Memahami Kitaran Haid Dengan Mudah (2)
.


Bayi Dalam Kandungan Songsang? Ini Antara Pilihan Selamat Untuk Ibu

Apa yang akan berlaku jika kedudukan bayi songsang ketika menghampiri
tarikh jangkaan bersalin
? Bolehkan
melahirkan anak secara normal
?

Ayuh teruskan membaca perkongsian artikel Hello Doktor ini untuk pemahaman lebih lanjut mengenai kehamilan songsang dan cara mengatasinya.

Untuk mendapatkan lebih banyak info tentang Kehamilan, sila dapatkannya
di sini.

Bayi songsang?

Sepanjang
tempoh kehamilan
, terdapat ruang di dalam rahim yang mencukupi untuk bayi (janin) mengubah kedudukan.

Pada
fasa awal mengandung
, bayi akan berbaring secara songsang, iaitu kepala di atas dan kaki ke bawah.

Manakala menjelang minggu ke 36 hingga 37 kehamilan, kebanyakan bayi akan berubah posisi menjadikan bahagian kepala ke bawah.
Ini adalah kedudukan normal dan paling selamat untuk
proses kelahiran
.

Pun begitu, dianggarkan 4 daripada 100 kelahiran, yang mana bayi tidak berubah posisi secara semula jadi.

Sebaliknya kedudukan bayi songsang dan perlu dilahirkan secara
pembedahan caesarean.

3 kedudukan bayi songsang

Anak dalam kandungan yang songsang boleh berada pada salah satu kedudukan berikut:

Sumber @ www.bettersafercare.vic.gov.au

Songsang rentang

Dikenali sebagai
Frank breech,
ia merupakan kedudukan di mana punggung si manja berada pada pintu rahim dan akan keluar terlebih dahulu semasa dilahirkan.

Kaki akan diluruskan di hadapan badan dan telapak kaki berada hampir dengan kepala.

Posisi si manja dalam kandungan yang songsang ini dikatakan situasi paling biasa terjadi.

Kedudukan bayi songsang fleksi

Dikenali dengan nama
complete breech –
 adalah kedudukan di mana punggung berada hampir dengan saluran kelahiran.

Manakala kaki pula dalam keadaan terlipat (
bent
) pada lutut. Telapak kaki berada dekat dengan punggung.

Songsang footling

Nama lainnya adalah
footling breech
di mana satu kaki terlipat pada lutut dan sebelah yang lain lurus atau kedua-dua kaki lurus ke bawah.

Jika si manja berada posisi ini, kaki akan keluar terlebih dahulu semasa
proses bersalin
.

Baca juga:

Punca kedudukan bayi songsang dan tanda

Selalunya tiada sebab jelas mengapa bayi tidak memusingkan kedudukan badannya.

Walau bagaimanapun, dikatakan terdapat faktor-faktor tertentu yang menyebabkan bayi lebih sukar berpusing atau mengubah kedudukan semasa kehamilan.

Ia sekali gus menjadi punca mengapa si manja cenderung kekal pada kedudukan songsang.

Antara faktor-faktor yang mendasari adalah seperti:

Merupakan
kehamilan pertama

Kedudukan plasenta berada pada posisi rendah atau dikenali sebagai
plasenta previa
, plasenta accreta dan vasa previa

Mempunyai terlalu banyak atau terlalu sedikit
cecair ketuban (amniotik)
 di sekeliling bayi

Sedang hamilkan lebih daripada seorang bayi atau
kehamilan berganda

Dalam kes yang sangat jarang untuk terjadi, kedudukan songsang boleh menjadi petanda wujudnya permasalahan pada si manja.

Jika ini adalah situasi anda alami, ia boleh dikesan pada sesi
imbasan ultrabunyi bayi
 yang dilakukan pada
 sekitar minggu ke 20 kehamilan
.

Petanda anak berada dalam posisi songsang

Berkemungkinan besar, anda mungkin tidak dapat menentukan sama ada kedudukan bayi songsang atau tidak.

Tetapi jika anda sedang hamil minggu ke 36 atau lebih dan berasakan kepala bayi terangkat pada bahagian perut mahupun tendangan manja daripada si kecil dirasakan di abdomon bawah, lakukan pemeriksaan doktor untuk lebih kepastian.

Diagnosis & rawatan

Semasa pemeriksaan rutin pranatal pada akhir kehamilan, doktor akan menyentuh bahagian perut atas dan bawah.

Mereka juga mungkin akan melakukan imbasan ultrabunyi janin untuk menentukan sama ada si manja berada dalam kedudukan songsang atau tidak.

Rawatan untuk kedudukan bayi songsang

Ada ketikanya doktor boleh bantu mengubah posisi bayi daripada songsang kepada kedudukan normal menggunakan prosedur yang dinamakan versi kefalik luaran (
external cephalic version,
 ECV).

Jika posisi bayi dapat diubah di mana kepala berada di bawah sebelum bersalin, anda berkemungkinan besar boleh meneruskan proses  kelahiran  secara  normal.

Tidak dinafikan jika kehamilan songsang ini tidak berjaya diperbetulkan, anda akan berasa kecewa dan bimbang.

Pun begitu, anda harus mengetahui kebanyakan kehamilan melibatkan bayi dengan posisi songsang adalah selamat dan tidak berdepan sebarang masalah selepas dilahirkan.

Pilihan kelahiran selamat jika kedudukan bayi songsang

Dalam kebanyakan kes melibatkan kehamilan bayi songsang, kelahiran czer yang dirancang adalah jalan paling selamat.

Jika bayi dalam kandungan kekal berada dalam posisi songsang ketika menghampiri
tarikh jangkaan bersalin (EDD)
, doktor akan menjadualkan pembedahan caesarean.

Bagi kes melibatkan kehamilan songsang yang jarang berlaku, pembedahan caesar mungkin tidak digalakkan atau sukar dilakukan.

Sebagai contoh, jika proses kelahiran songsang berlaku terlalu cepat, kelahiran secara normal atau faraj, mungkin satu-satunya pilihan selamat.

Bagi kehamilan kembar, di mana seorang anak menghadap ke bawah iaitu posisi normal bersalin, manakala kembar kedua songsang, sebaiknya kedua-duanya dilahirkan melalui faraj.

Tidak kira apa pun kedudukan bayi, ibu yang mengandung harus mengetahui bahawa setiap proses kelahiran adalah unik.

Sekiranya terdapat kebimbangan atau keraguan, lakukan rundingan bersama doktor untuk lebih kepastian, okay?


Penyakit Addison

Definisi

Apa itu Penyakit Addison?

Kelenjar adrenal anda terletak di atas buah pinggang anda. Kelenjar-kelenjar ini mengeluarkan banyak hormon yang diperlukan oleh tubuh anda untuk fungsi normal. Penyakit Addison berlaku apabila korteks adrenal rosak dan ketidakupayaan menghasilkan hormon steroid kortisol dan aldosteron yang cukup oleh kelenjar adrenal tidak dapat dielakkan. Fungsi kortisol adalah untuk mengawal tindak balas badan terhadap keadaan yang tertekan. Aldosteron membantu dengan peraturan natrium dan kalium. Korteks adrenal juga menghasilkan hormon seks (androgen).

Apakah kebarangkalian Penyakit Addison?

Ia juga dikenali sebagai kekurangan adrenal, penyakit Addison berlaku di semua peringkat umur dan mempengaruhi kedua-dua jantina. Penyakit Addison boleh mengancam nyawa secara serius.

Walau bagaimanapun, ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Penyakit Addison?

Individu yang mempunyai penyakit Addison mungkin mempunyai gejala berikut:

Kelemahan otot.

Keletihan.

Warna kulit makin gelap.

Berat badan menurun atau hilang selera makan.

Pengurangan kadar denyutan jantung atau tekanan darah.

Tahap gula dalam darah rendah.

Jampian pengsan.

Luka di dalam mulut.

Mengidam garam.

Loya.

Muntah.

Keradangan atau kemurungan.

Sekiranya penyakit Addison tidak dirawat dalam jangka masa yang panjang, ia boleh menjadi krisis Addisonian. Krisis Addisonian adalah kecemasan perubatan yang mengancam nyawa. Oleh itu, mendapatkan bantuan perubatan dengan serta-merta sangat disyorkan jika anda atau seseorang yang anda kenali mula mengalami:

Perubahan status mental (kekeliruan, ketakutan, atau kegelisahan).

Hilang kesedaran.

Demam panas.

Kesakitan mendadak di belakang, perut, atau kaki.

Krisis Addisonian yang tidak dirawat boleh menyebabkan kejutan dan kematian.

Bila saya harus berjumpa doktor?

Diagnosis awal dan rawatan boleh menghentikan keadaan ini daripada bertambah buruk lagi dan mencegah kecemasan perubatan lain, jadi berhubung dengan doktor anda secepat mungkin untuk mencegah keadaan serius ini.

Jika anda mempunyai tanda-tanda atau simptom-simptom atau sebarang soalan, sila rujuk doktor anda. Setiap tubuh badan adalah berbeza. Langkah yang terbaik adalah untuk berbincang dengan doktor anda tentang apa yang terbaik untuk situasi anda.

Punca

Apakah punca Penyakit Addison?

Ia telah terbukti bahawa terdapat dua klasifikasi utama untuk penyakit Addison: kekurangan adrenal utama dan kekurangan adrenal sekunder. Untuk merawat penyakit ini, doktor anda perlu mengetahui jenis yang bertanggungjawab untuk keadaan anda.

Kekurangan Adrenal Utama

Kekurangan adrenal utama berlaku apabila kelenjar adrenal anda telah hancur sehingga  tidak dapat langsung menghasilkan hormon. Jenis penyakit Addison ini paling sering disebabkan oleh sistem imun anda memusnahkan kelenjar adrenal. Ini dipanggil penyakit autoimun. Dalam penyakit autoimun, sistem imun badan anda menyalahkan mana-mana organ atau kawasan badan untuk virus, bakteria, atau penceroboh luar yang lain.

Beberapa punca kekurangan adrenal utama termasuk:

Pemberian glukokortikoid yang berpanjangan (contoh: Prednisone).

Jangkitan di dalam badan anda.

Kanser dan pertumbuhan yang tidak normal (tumor).

Penipis darah tertentu digunakan untuk mengawal pembekuan darah.

Kecacatan Adrenal Sekunder

Kekurangan adrenal sekunder berlaku apabila kelenjar pituitari, yang terletak di otak anda, tidak dapat menghasilkan hormon adrenokortikotropik (ACTH), yang memberitahu kelenjar adrenal bila untuk melepaskan hormon.

Ia juga adalah  untuk membentuk kekurangan adrenal jika anda tidak mengambil ubat kortikosteroid yang ditetapkan doktor anda. Kortikosteroid membantu mengawal keadaan kronik seperti asma.

Faktor-faktor Risiko

Apakah yang meningkatkan risiko saya kepada Penyakit Addison?

Anda mungkin mempunyai risiko yang lebih tinggi untuk penyakit Addison jika anda:

Mempunyai kanser.

Ambil antigumpal (penipisan darah).

Mempunyai jangkitan kronik seperti tuberkulosis.

Ada pembedahan membuang mana-mana bahagian kelenjar adrenal anda.

Mempunyai penyakit autoimun, seperti penyakit kencing manis jenis 1 atau penyakit Graves.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Penyakit Addison didiagnosis?

Jika doktor anda mengesyaki bahawa anda mungkin mengalami keadaan ini, doktor anda akan menilai sejarah anda, pemeriksaan fizikal akan dilakukan dan beberapa ujian juga akan disyorkan oleh doktor anda. Ujian dan prosedur yang digunakan untuk mendiagnosis penyakit Addison mungkin termasuk:

Ujian darah

Mengukur paras darah anda bagi natrium, kalium, kortisol dan ACTH memberikan petunjuk kepada doktor anda sama ada kekurangan adrenal mungkin menyebabkan tanda dan gejala anda. Ujian darah juga boleh mengukur antibodi yang dikaitkan dengan penyakit autoimun Addison.

Ujian simulasi ACTH

Ujian ini melibatkan mengukur tahap kortisol dalam darah anda sebelum dan selepas suntikan ACTH sintetik. ACTH memberi isyarat kepada kelenjar adrenal anda untuk menghasilkan kortisol. Sekiranya kelenjar adrenal anda rosak, ujian simulasi  ACTH menunjukkan bahawa output kortisol anda sebagai tindak balas kepada sintetik ACTH adalah terhad atau tidak wujud.

Ujian hipoglikemia yang disebabkan insulin

Kadang-kadang, doktor mencadangkan ujian ini jika penyakit hipofisis adalah kemungkinan penyebab kekurangan adrenal (kekurangan adrenal sekunder). Ujian ini melibatkan pemeriksaan gula dalam darah (glukosa darah) dan tahap kortisol pada pelbagai selangan selepas suntikan insulin. Bagi orang yang sihat, tahap glukosa jatuh dan tahap kortisol meningkat.

Ujian pengimejan

Doktor anda mungkin menjalani pemeriksaan Tomografi Berkomputer (CT) pada perut anda untuk memeriksa saiz kelenjar adrenal anda dan mencari keabnormalan yang lain yang dapat memberi gambaran kepada punca kekurangan adrenal. Doktor anda juga mungkin mencadangkan pemeriksaan MRI kelenjar pituitari anda jika ujian menunjukkan anda mungkin mempunyai kekurangan adrenal sekunder.

Bagaimana pesakit Penyakit Addison dirawat?

Berdasarkan apa yang menyebabkan keadaan anda, rawatan anda akan ditentukan. Doktor anda boleh menetapkan ubat-ubatan yang mengawal kelenjar adrenal. Mengikut pelan rawatan yang dicipta oleh doktor anda untuk anda adalah sangat penting. Penyakit Addison yang tidak dirawat boleh mengakibatkan krisis Addison.

Ubat-ubatan

Anda mungkin perlu mengambil kombinasi ubat glukokortikoid (ubat-ubatan yang menghentikan keradangan) untuk meningkatkan kesihatan anda. Ubat-ubatan ini akan diambil untuk sepanjang hayat anda dan anda tidak boleh terlepas dos. Penggantian hormon boleh ditetapkan untuk menggantikan hormon yang tidak dibuat oleh kelenjar adrenal anda.

Penjagaan Rumah

Pastikan kit kecemasan yang mengandungi ubat-ubatan anda di tangan sepanjang masa. Minta doktor anda untuk menulis preskripsi untuk kortikosteroid suntikan untuk kecemasan. Anda juga mungkin bolehmahu menyimpan kad  perubatan kecemasan di dompet anda dan gelang pada pergelangan tangan anda untuk memberitahu orang lain tentang keadaan anda.

Terapi Alternatif

Ia penting untuk mengekalkan tahap tekanan anda jika anda mengalami penyakit Addison. Peristiwa-peristiwa utama kehidupan, seperti kematian orang yang dicintai atau kecederaan, boleh meningkatkan tahap tekanan anda dan memberi kesan kepada cara anda bertindak balas terhadap ubat-ubatan anda. Beritahu doktor anda tentang cara alternatif untuk melegakan tekanan, seperti yoga dan meditasi.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Penyakit Addison?

Gaya hidup dan kaedah pengubatan sampingan berikut mungkin membantu anda mengatasi penyakit Addison:

Bawa kad amaran dan gelang perubatan setiap masa.

Simpan ubat tambahan yang berguna.

Kekal berhubung dengan doktor anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


8 Punca Zakar Bengkak Yang Lelaki Kena Tahu! Ia Mungkin Tanda Kanser?

Walaupun ia bukanlah merupakan kondisi yang sering berlaku kepada lelaki, tetapi zakar bengkak sudah pasti akan menimbulkan rasa risau dan tanda tanya.

Sekiranya ini terjadi kepada anda, ia akan menyebabkan kebengkakan, kemerahan, kegatalan atau kesakitan sehingga menjejaskan kesihatan alat kelamin.

Disebabkan itu, setiap lelaki kena tahu apa punca zakar bengkak. Jom teruskan membaca artikel!

Kondisi zakar bengkak & lelaki

Kadangkala,
ia mungkin angkara gigitan tungau sahaja
 namun ada juga risiko di mana zakar atau penis bengkak adalah disebabkan keadaan kesihatan yang berbahaya.

Selain menyebabkan ketidakselesaan, ia juga mungkin akan mengakibatkan kesukaran untuk membuang air kecil atau berhubung secara seksual bersama pasangan.

Lantaran itu, anda perlu segera berjumpa dengan doktor untuk mendapatkan diagnosis, ubatan atau rawatan bagi menyelesaikan masalah kebengkakan zakar ini.

Apa yang boleh jadi punca zakar bengkak?

Untuk pengetahuan anda, kebengkakan pada alat sulit lelaki itu boleh berlaku akibat kerengsaan atau keradangan yang diakibatkan oleh faktor luaran tertentu.

Seperti mana yang telah kami nyatakan di atas, gigitan haiwan kecil seperti tungau adalah salah satu puncanya namun ia mungkin tidak akan begitu memudaratkan.

Sebaliknya, ada beberapa punca lain yang didalangi oleh keadaan kesihatan tertentu termasuk:

#1. Balanitis

Balanitis adalah punca nombor satu terjadinya kondisi ini
. Ia mungkin akan berlaku apabila bahagian kepala zakar (glans) mengalami kerengsaan atau keradangan.

Menurut kajian, sekitar 3 ke 11 peratus lelaki mungkin akan mengalami balanitis sekurang-kurangnya sekali seumur hidup dan ia berkaitan dengan kebersihan.

Mereka yang tidak berkhatan akan masih mempunyai bahagian kulup zakar di mana ia cenderung untuk kotor ekoran bahagian dalamnya yang sukar dibersihkan.

Kebanyakan kes balanitis adalah disebabkan jangkitan
Candida albicans
, sejenis yis yang secara naturalnya mendiami kawasan tubuh badan termasuk alat sulit.

#2. Posthitis

Berbeza dengan balanitis yang membabitkan kebengkakan pada bahagian kepala zakar, posthitis adalah kondisi di mana hanya bahagian kulup zakar yang terlibat.

Bagi mereka yang tidak berkhatan
, bahagian kulup ini boleh menjadi tempat membiak bagi kulat lantas menyebabkan ia membengkak jika dibiarkan tanpa rawatan.

Disebabkan bahagian kulup yang membengkak, maka penderita mungkin akan rasa zakar sakit setiap kali air kencing atau air mani melalui kawasan tersebut.

Untuk pengetahuan anda, kondisi posthitis sering berlaku serentak bersama dengan balanitis. Sila baca pula penerangan gabungan kedua kondisi ini di bawah.

Punca zakar bengkak #3. Balanoposthitis

Sekiranya kedua-dua bahagian
 kepala zakar serta kulup zakar membengkak secara serentak
, maka anda mungkin mengalami kondisi yang dinamakan sebagai balanoposthitis.

Ia mungkin sangat jarang berlaku namun ia tentu sahaja akan membuat zakar sakit lebih teruk dan perlu dirawat dengan segera bagi mengelakkan komplikasi lain pula kelak.

Punca penis bengkak #4. Alergi

Seperti mana bahagian kulit pada tubuh badan yang lain, kulit zakar juga boleh membengkak akibat dermatitis kontak angkara alahan terhadap sesuatu seperti:

Kondom getah

Klorin dalam air mandian

Kimia dalam bahan cucian

Propylene glycol
dalam alat pelincir seks

Spermicides
dalam alat pembunuh sperma

Jika anda mengalami kondisi ini setelah menggunakan perkara-perkara di atas, segera berhenti daripada menggunakannya dan berjumpa doktor untuk ubatan serta rawatan.

#5. Penyakit Peyronie

Penyakit ini terjadi akibat pengumpulan dan pembentukan plak
 pada bahagian bawah kulit zakar dan akan menyebabkan ia bengkak serta ereksi tidak normal.

Jika dibiarkan tanpa perhatian perubatan, maka zakar mungkin akan bertambah bengkak lantas terbentuk parut kekal dan keras pada bahagian zakar yang terlibat.

Dipercayai bahawa 6 daripada setiap 100 orang lelaki berusia di antara 40 ke 70 tahun menghidapi penyakit ini, yang juga boleh melibatkan lelaki lebih muda.

#6. Uretritis

Radang uretra atau lebih dikenali sebagai uretriris
 turut boleh jadi punca zakar sakit dan bengkak yang berlaku akibat jangkitan bakteria
Neisseria gonorrhoeae
.

Ia merupakan salah satu daripada penyakit jangkitan kelamin (STD) yang juga akan menyebabkan rasa sakit ketika membuang air kecil serta terlalu kerap kencing.

#7. Priapisma

Kondisi yang menakutkan ini akan mengakibatkan zakar lelaki mengalami ereksi berterusan dan berpanjangan walaupun tanpa sebarang rangsangan seksual.

Ereksi yang berlaku lebih daripada 4 jam
 ini juga akan hadir bersama rasa zakar sakit selain bengkak yang perlu mendapat perhatian perubatan segera.

Punca zakar bengkak #8. Kanser

Akhir sekali, zakar bengkak sebenarnya mungkin
 merupakan tanda awal bagi kanser zakar
!

Disebabkan itu, lelaki perlu untuk perhatikan tanda ini selain daripada benjolan, pendarahan kulit, perubahan bau atau pengeluaran cecair aneh dari zakar anda.

Walaupun ia bukan antara jenis kanser yang sering berlaku melainkan anda tinggi faktor risiko, namun ia masih berbahaya dan berpeluang sembuh jika segera dirawat.

Sekiranya anda mengalami kebengkakan pada zakar tanpa diketahui punca ia berlaku, segera berjumpa doktor untuk mendapatkan informasi lebih lanjut.


Takut Tengok Muka Sendiri Semasa Hamil? Ini 5 Perubahan Fizikal Yang Bakal Ibu Lalui!

Ketika mengandung,
banyak perubahan yang akan berlaku pada tubuh badan seorang wanita.
 Tentu sekali, perut akan mula ‘membuncit’ seiring dengan perjalanan bulan dan trimester. Pun begitu, bukan bahagian perut sahaja yang wajar diberikan perhatian. Bahkan ada yang percaya wajah berubah semasa hamil itu adalah perkara yang betul boleh terjadi.

Persoalannya, adakah ia fakta atau auta? Jika ya, apakah jenis perubahan yang dikatakan itu?

Jom sama-sama kita ikuti artikel ini untuk tahu jawapannya!

Wajah berubah semasa hamil – fakta atau auta?

Pernahkah anda semua terbaca atau terdengar mengenai seri ibu mengandung? Buat anda yang belum tahu, ada orang percaya, wanita itu secara semula jadinya akan berubah menjadi cantik semasa hamil.

Ya, tidak dinafikan ada
wanita yang mukanya akan berseri ketika mengandung
.

Pun begitu, bukan itu keadaan yang sebenar terjadi. Kebanyakan wanita hamil akan mengalami perubahan pada wajah yang agak kurang menyenangkan.

Untuk menjawab persoalan di atas, jawapannya adalah ya. Wanita mungkin boleh mengalami perubahan pada wajah semasa hamil. Kenapa?

Ini disebabkan oleh perubahan pada tubuh badan secara umumnya tidak kira pada pengeluaran hormon, perjalanan darah dan bermacam lagi faktor!

Jadi, usah khuatir sekiranya wajah anda sedikit berbeza ketika mengandung…

Apa yang akan berlaku pada wajah semasa hamil?

Baiklah, sekarang kita tahu bahawa perkara ini adalah fakta. Pun begitu, perubahan apa yang dimaksudkan?

Adakah ia terlalu kecil sehingga tidak dapat dilihat atau terlalu besar sehingga kita takut untuk melihat diri sendiri di cermin?

Tenang.
Ini perubahan yang akan terjadi pada wajah ketika mengandung:

#1. Muka bengkak buat wajah berubah semasa hamil

Bagi ibu hamil,
pembengkakan pada tangan dan kaki itu adalah sesuatu yang normal
.

Pun begitu, bahagian muka juga akan mendapat kesan lantas menjadi lebih bulat dan tembam.

Ia adalah normal dan akan hilang sendiri selepas bersalin.

Namun jika muka anda membengkak dan terasa sakit, ia mungkin tanda pre-eklampsia. Jadi, segera berjumpa dengan doktor.

#2. Tumbuh jerawat

Ramai yang sangka bahawa wanita hanya akan tumbuh jerawat semasa usia remaja.

Pun begitu, ketahuilah bahawa ada satu lagi waktu di mana
 jerawat akan tumbuh banyak di muka
 iaitu semasa kehamilan.

Ini disebabkan oleh tubuh badan banyak mengeluarkan hormon untuk penghasilan sebum (peluh).

Namun, ia juga adalah keadaan yang normal dan anda tidak perlu terlalu risau tentangnya.

#3. Kulit berubah kemerahan

Tidak, ia bukan disebabkan oleh perasaan malu atau suasana panas.

Kondisi ini terjadi disebabkan oleh peningkatan tekanan darah dalam tubuh badan wanita.

Ada juga yang percaya
kulit wanita mengandung akan berubah kemerahan
 disebabkan si ibu terpaksa menanggung berat bayi dalam kandungan mereka.

Ia juga adalah kondisi normal yang tidak memerlukan sebarang rawatan lanjut. Jadi usah khuatir!

Wajah berubah semasa hamil #4. Keguguran kening dan bulu mata

Tidak menjangkakan ini akan terjadi bukan
?

Hakikatnya, wanita mungkin akan mengalami keguguran kening dan bulu mata akibat kekurangan nutrien atau vitamin dalam diet pemakanan.

Selain itu, ia juga mungkin kegagalan fungsi tiroid. Jadi, segera dapatkan rawatan doktor dan elakkan dari memakai sebarang alat solek seperti maskara.

#5. Melasma

Ibu hamil tahu akan melasma
? Ia adalah satu kondisi yang akan menyebabkan wajah anda timbul tompok atau bintik berwarna seakan kecoklatan.

Ia adalah disebabkan oleh pengeluaran hormon yang menyebabkan hiperpigmentasi pada kulit muka.

Antara kawasan yang mudah terjejas adalah dahi, pipi dan dagu.

Kondisi ini juga akan hilang sendiri selepas bersalin
.

Namun jika ia masih kekal buat beberapa bulan, dapatkan nasihat dari pakar dermatologi.

Hakikatnya, akan berlaku banyak perubahan pada tubuh badan wanita ketika mengandung.

Kondisi wajah berubah semasa hamil ini adalah normal. Begitu juga dengan perubahan pada tubuh badan yang lain.

Namun, encik suami masih perlu berhati-hati ya? Emosi isteri juga tidak wajar diganggu semasa saat-saat getir ini!


Kenangan Memudar Seperti Gambar-gambar Lama

Sepertimana gambar-gambar lama, kenangan turut memudar dari semasa ke semasa. Ini adalah berdasarkan satu penemuan mengejutkan daripada pasukan penyelidik
Boston College
 yang bukan sahaja menganggarkan bahawa ingatan akan menjadi kurang tepat, tetapi mendapati individu turut mengalami kemerosotan dalam kualiti kepelbagaian
(vibrancy)
 dan visual memori mereka.

Salah seorang penyelidik yang juga saintis saraf kognitif, Maureen Ritchey menyatakan, apabila seseorang individu mengingati masa lalu, mereka mengingatinya dengan pelbagai tahap kejelasan yang berbeza dan kadangkala, sesetengah individu mengingati banyak butiran tentang peristiwa tersebut seolah-olah mereka menghidupkan semula peristiwa tersebut ketika mana ia berlaku. Beliau turut mengatakan, pada waktu yang lain, memori kadangkala kelihatan pudar, dan butirannya kabur. Penyelidikan berkaitan memori sebelum ini menunjukkan bahawa peristiwa penting yang melibatkan emosi – seperti kemalangan kereta – diingati dengan lebih jelas berbanding peristiwa harian. Ritchey turut menambah bahawa pasukan penyelidikannya ingin mengetahui sama ada kejelasan memori ini berkaitan dengan bukan sahaja mengenai apa yang diingati, tetapi bagaimana ia diingati – kualiti visual memori.

Dalam tiga eksperimen yang dilakukan, peserta mempelajari imej negatif dan neutral yang beremosi yang berbeza-beza dalam kualiti visual iaitu daripada aspek pencahayaan dan tepu warna. Mereka kemudiannya membina semula kualiti visual setiap imej dalam ujian berikutnya. Hasil kajian menunjukkan bahawa memori telah diingati semula dengan kurang vibran secara visual berbanding semasa imej tersebut dikodkan, yang menunjukkan kesan memori yang menghilang.

Perkara-perkara berkaitan emosi negatif dialami apabila melihat gambar, meningkatkan kemungkinan bahawa imej akan dikenang dengan tepat tetapi tidak mempengaruhi kepudaran kenangan. Tambahan lagi, penilaian subjektif terhadap kejelasan kenangan adalah lebih rendah bagi memori yang kurang tepat dan untuk memori yang telah pudar secara visual.

Penemuan ini memberikan keterangan bahawa kepelbagaian
(vibrancy)
 maklumat peringkat rendah – seperti warna dan bentuk yang berkaitan dengan peristiwa – memudar dalam ingatan manakala inti atau makna pengalaman tersebut dikekalkan.

Individu mungkin mengingati kehadirannya ke pesta muzik dan menonton band kegemaran mereka, tetapi keamatan pengalaman deria tersebut, termasuklah perkara berkenaan lampu pentas yang terang dan kekuatan bass, akan perlahan-lahan memudar daripada kenangan.

Menurut seorang lagi penyelidik yang juga penyelidik pasca kedoktoran, Rose Cooper, penyelidikan tersebut mendapati bahawa kenangan seolah-olah pudar secara literal: individu secara konsisten mengingati adegan visual secara kurang kepelbagaian
(vibrancy)
 berbanding apa yang mereka alami pada asalnya. Pasukan penyelidikannya menjangkakan bahawa kenangan akan menjadi kurang tepat selepas penangguhan, tetapi mereka tidak menyangka bahawa akan ada pergeseran kualitatif ini dengan cara kenangan tersebut diingati. Mereka juga terkejut apabila mendapati bahawa kenangan yang beremosi tidak mempengaruhi jumlah kepudaran memori.

Cooper dan Ritchey berkata, langkah seterusnya pasukan penyelidikan itu adalah untuk mengetahui apakah sebenarnya yang menyebabkan kesan memori memudar – adakah ia berpunca daripada kelupaan atau gangguan daripada kehadiran maklumat baharu? Bagaimanakah ia dipengaruhi oleh perbezaan individu dalam ingatan bagi maklumat peristiwa-peristiwa jenis lain?

Baca juga:

Otak Memproses Pemahaman Metafora. Bagaimanakah?

Bermain Muzik Membantu Otak Untuk Lebih Menumpukan Perhatian

Penyelidikan Baharu Mengubah Pemahaman Kita Berkenaan Aktiviti Otak Ketika Tidur


Sudah Mula Ada Penyakit Di Usia 40-an? Ini Tip Hubungan Intim Selamat Jika Ada 5 Penyakit Ini!

Pernahkah anda terfikir atau tertanya tentang bagaimana hubungan intim usia 40 tahun kelak terutama jika diri ada penyakit tertentu? Kami akan cuba huraikan tentang perkara ini lebih lanjut!

Untuk mendapatkan lebih banyak informasi tentang
Kesihatan Seksual
, sila dapatkannya
di sini
.

Hubungan intim sihat di usia 40 tahun!

Seks adalah salah satu kunci kebahagiaan dan keharmonian rumah tangga.
Tanpa hubungan intim yang sihat lagi selamat
, maka akan hambar kehidupan seksual anda serta pasangan.

Apabila sudah masuk era 40-an, tidak dapat dinafikan bahawa turut wujud kemungkinan di mana kemahuan dan kemampuan seksual seseorang itu akan menurun dengan mendadak.

Terutama apabila anda atau pasangan itu ada penyakit, ia akan memburukkan lagi situasi tersebut!

Disebabkan itu pula, anda dan pasangan perlu memastikan bahawa hubungan intim usia 40 tahun itu
masih kekal pada tahap yang sihat
 walaupun masing-masing ada penyakit kronik.

Hubungan intim sihat meski anda sakit!

Ketika individu mula masuk era 40-an, ia adalah ketika di mana tubuh badan sudah mulai lemah dan mudah terkena penyakit. Namun,
ia bukan alasan untuk aksi hambar di ranjang
!

Baca lagi artikel berkaitan:

Orang Muda Dianggap Lemah & Lesu Dalam Hubungan Intim, Tapi Mengapa?

Kekerapan Hubungan Seks Mengikut Umur Akan Menurun Bila Sudah Tua?

Usia Tua BUKAN Alasan Aksi Di Ranjang Hambar, Cuba Amalkan 8 Petua Seks Ini Ya!

Seks dan penyakit organ jantung

Penyakit berkaitan dengan organ jantung itu akan
menjejaskan banyak aspek di dalam kehidupan termasuk seksual
. Individu sudah pasti akan rasa takut atau tidak selamat angkara ini.

Ini kerana masalah pada isu kardiovaskular turut beri kesan kepada aktiviti fizikal termasuk seks yang memerlukan individu lebih waspada untuk mengelakkan implikasi tidak diingini.

Perkara paling penting,
 elakkan diri daripada sebarang tabiat buruk
 seperti menghisap rokok, meminum alkohol atau penyalahgunaan dadah sebelum, semasa atau selepas seks kerana ia boleh menjejaskan organ jantung sekali gus prestasi seksual kalian.

Seks dan penyakit buah pinggang

Penyakit berkaitan dengan organ buah pinggang
 ini akan menjejaskan tenaga, hormon, sistem saraf serta pelbagai lagi perubahan fizikal yang akan beri kesan pada seksualiti individu.

Namun, ia tidak akan teruk mengganggu aktiviti seksual individu melainkan jika anda tertekan secara fizikal dan mental. Dapatkan info dan nasihat lebih lanjut daripada doktor tentangnya.

Sekiranya buah pinggang anda telah rosak dengan teruk dan
 terpaksa menerima transplan organ
, adalah penting untuk anda tunggu sehingga kesan pembedahan sembuh terlebih dahulu sebelum memulakan kembali hubungan intim usia 40 tahun dengan pasangan.

Hubungan intim usia 40 tahun dan kanser

Apabila telah sah anda didiagnosis dengan kanser
, anda sudah pasti akan terkejut dan tertekan. Ia adalah reaksi yang normal dan sudah tentu akan buat anda hilang minat dan upaya meneruskan kehidupan.

Kadangkala, kesan ini berterusan dalam jangka masa panjang serta akan menjejaskan kehidupan seksual anda juga terutama jika terpaksa mengambil banyak jenis ubatan dan rawatan.

Perubahan pada fizikal dan mental akibat ubatan dan rawatan juga tidak akan membantu. Ia hanya akan
merendahkan lagi libido diri serta pasangan
. Namun, jangan mudah putus asa.

Mungkin jika tidak mampu untuk penetrasi zakar ke dalam faraj, aktiviti seksual lain masih boleh dijalankan. Paling penting, terus amalkan gaya hidup sihat dan sentiasa cuba kekal positif!

Kondisi berkaitan dengan sistem pernafasan

Selain penyakit kanser dan organ, kondisi berkaitan dengan sistem pernafasan anda juga sudah pasti akan mengakibatkan hubungan intim usia 40 tahun anda itu kurang memuaskan.

Penyakit seperti COPD dan kondisi lain
 akan mendatangkan simptom seperti sesak nafas, batuk, lelah atau mungkin asma sudah pasti menjejaskan kemampuan dan kemahuan seksual.

Beberapa tip di bawah ini mungkin boleh bantu hubungan intim usia 40 tahun dengan pasangan:

Rancang aktiviti seksual agar simptom kondisi ini tidak mengganggu prestasi seksual anda

Elak tabiat buruk seperti menghisap rokok, meminum alkohol dan lain-lain yang boleh mengganggu pernafasan

Cuba kekal relaks kerana stres hanya akan buat diri anda sukar untuk bernafas dengan cara yang normal

Ambil ubatan atau rawatan setiap kali sebelum, semasa atau selepas seks terutama apabila simptom muncul

Berhenti segera atau seketika apabila
 berasa diri tidak boleh meneruskan aktiviti seksual

Seks dan penyakit kencing manis

Diabetes bukan sahaja akan beri kesan pada kadar gula dalam darah, malah masalah lain seperti isu ereksi zakar serta faraj yang kering –
ini sangat tidak bagus untuk kehidupan seks anda
.

Jadi, pastikan anda sentiasa kawal kadar glukosa melalui pemakanan serta pengamalan gaya hidup sihat dalam usaha mengelakkan komplikasi kencing manis di atas ini tidak akan terjadi.

Dalam pada itu, jangan bertangguh untuk mendapatkan semua informasi dan nasihat daripada doktor berkaitan perihal hubungan intim usia 40 tahun bersama pasangan. Ini penting demi menjalani
 kehidupan seksual yang lebih sihat, selamat dan hangat
.


Biar Kadar Gula Dalam Darah Tinggi Tanpa Rawatan? Hati-Hati, Bimbang Jadi Keracunan Diabetes!

Pernahkah anda dengar mengenai keracunan diabetes? Ia juga dipanggil sebagai ketoksikan glukosa (
glucose toxicity
), yang merupakan satu kondisi berlaku jika kadar gula dalam darah terlalu tinggi dan tidak dirawat secepat mungkin.

Kondisi ini berlaku disebabkan kerosakan pada sel beta dalam badan.

Apa itu sel beta? Sel beta merupakan sel yang bertanggungjawab
menghasilkan hormon insulin
. Insulin akan menarik gula dari darah supaya badan boleh menukarkannya kepada tenaga.

Kadar gula dalam darah yang terlalu tinggi
 atau hiperglisemia boleh menyebabkan keracunan kencing manis.

Apabila sel beta dalam badan rosak, penghasilan insulin akan berkurang. Badan juga akan
menjadi lebih rintang terhadap insulin
. Semua ini akan membawa kepada ketoksikan glukosa.

Ingin tahu lebih lanjut mengenai kondisi ini? Ikuti penjelasan kami dalam artikel di bawah.

Untuk mendapatkan lebih banyak info tentang Kencing Manis, sila dapatkannya
di sini.

Keracunan diabetes, apakah puncanya?

Ketoksikan glukosa boleh berlaku disebabkan kadar gula dalam darah yang terlalu tinggi dan dibiarkan tanpa sebarang rawatan.

Gula dalam darah yang tinggi atau hiperglisemia yang tidak dirawat boleh membawa masalah yang besar pada masa hadapan.

Malah, jika ia dibiarkan begitu sahaja,
satu kondisi yang dikenali sebagai ketoasidosis
 atau koma diabetes boleh berlaku.

Koma diabetes berlaku apabila badan tidak mempunyai insulin yang mencukupi. Tanpa insulin, badan juga tidak dapat menukar glukosa kepada tenaga. Akhirnya, badan akan memecahkan lemak untuk dijadikan tenaga.

Apabila badan menggunakan lemak, satu bahan buangan yang dikenali sebagai keton akan dihasilkan.

Badan manusia tidak dapat menahan jumlah keton yang terlalu banyak. Oleh sebab itu, badan akan mengkumuhkannya melalui air kencing.

Walau bagaimanapun, badan juga tidak boleh membuang semua keton yang terbentuk di dalam darah. Akhirnya, pesakit mungkin akan alami ketoasidosis,
satu kondisi yang boleh membawa maut.

Selain itu, pakar juga percaya bahawa stres oksidatif boleh menyebabkan keracunan diabetes. Stres oksidatif boleh merosakkan sel beta dan akhirnya, mengakibatkan ketoksikan glukosa.

Selain kadar gula yang terlalu tinggi, ada beberapa lagi punca lain yang boleh menyebabkan keracunan diabetes:

Diet yang tidak seimbang
.

Jarang bersenam.

Stres yang berpanjangan.

Baca juga:

Ini 7 Tanda Diabetes Anda Tidak Terkawal, BAHAYA Boleh Mengancam Nyawa!

Elak 5 Kesilapan Ini Semasa Periksa Kadar Gula Dalam Darah Di Rumah

Tanda anda mengalami ketoksikan glukosa

Seperti yang dijelaskan sebelum ini,
kadar gula dalam darah yang tinggi
 boleh merosakkan organ dan tisu badan. Malah, ia juga boleh ‘membunuh’ sel darah putih dalam badan.

Oleh sebab itu, penghidap keracunan diabetes lebih berisiko untuk dijangkiti penyakit.
Luka juga mengambil masa yang lebih lama untuk sembuh.

Kepada penghidap keracunan kencing manis, glukosa sendiri akan menjadi toksik. Melalui proses enzim, protein yang abnormal akan dihasilkan. Protein ini jugalah yang menyebabkan pesakit diabetes mengalami masalah sendi,
terutamanya sindrom sendi keras dan arthritis.

Antara simptom yang perlu diperhatikan ialah:

Rasa haus yang amat sangat.

Kerap ke tandas.

Penglihatan menjadi kabur.

Rasa penat dan letih sepanjang hari.

Pening kepala.

Mulut yang kering.

Sering rasa keliru.

Jika bacaan gula dalam darah anda melebihi 240 mg/dL, jumpa doktor secepat mungkin. Doktor dapat memberikan nasihat serta bekalkan ubat-ubatan yang sesuai dengan kondisi anda.

Bolehkah keracunan diabetes dirawat?

Ia boleh dirawat dengan cara merendahkan kadar gula dalam darah. Anda boleh melakukannya dengan:

Mengubah diet dan memilih makanan yang lebih sihat.

Bersenam dengan lebih kerap.

Mengambil suntikan insulin
.

Mengambil ubat-ubatan diabetes.

Pendek kata, berjumpalah doktor untuk memastikan diabetes yang anda alami berada dalam kawalan.

Kesimpulan

Kepada penghidap diabetes sedia ada, jangan sesekali tinggalkan ubat tanpa arahan doktor. Teruskan melakukan rawatan seperti biasa untuk pastikan kadar gula dalam darah sentiasa terkawal.

Selain itu, pesakit juga boleh
mengurangkan pengambilan karbohidrat
 seperti roti, pasta, minuman dan makanan yang manis serta snek seperti keropok dan biskut untuk mengawal kadar gula dalam darah.

Namun, anda tidak perlu elak makanan ini sepenuhnya. Anda cuma perlu makan secara sederhana. Secara amnya, cuba hadkan pengambilan karbohidrat kepada 30-75 gram sahaja untuk hidangan utama.

Mengurangkan stres juga dapat membantu mengawal kadar gula dalam darah. Jika anda sering rasa tertekan, cuba lakukan aktiviti yang digemari untuk bertenang.

Lakukan meditasi, yoga dan dapatkan tidur yang mencukupi. Senaman pernafasan juga dapat membantu meningkatkan sensitiviti insulin.


9 Jenama Pampers Terbaik Ini Pasti Buat Si Manja Selesa & Ceria Sepanjang Hari!

Terlalu banyak pilihan jenama
diaper
 atau lampin pakai buang di pasaran sehingga anda tidak tahu untuk memilih yang mana satu? Klik artikel ini untuk mengetahui jenama
pampers
 terbaik yang boleh anda jadikan pilihan.

Untuk mendapatkan lebih banyak info tentang Keibubapaan, sila dapatkannya
di sini.

Pemilihan lampin pakai buang

Dalam pemilihan
diaper
 ini, aspek kesesuaian merupakan perkara penting yang perlu dititikberatkan oleh setiap
ibu bapa.

Ini kerana jika tersalah pilih, ia boleh mengakibatkan bayi mengalami ruam kemerahan atau disebut sebagai
 ruam lampin.

Namun dengan lambakan pelbagai jenama
diaper
, sudah tentu ia boleh mendatangkan kekeliruan untuk memilih
jenama
pampers
 terbaik untuk bayi
, betul tak?

Untuk membantu anda, berikut antara beberapa aspek penting perlu dipertimbangkan sebelum membeli lampin untuk si kecil.

Saiz bersesuaian

Pastikan lampin dibeli mengikut saiz berat bayi. Kebanyakan jenama lampin menawarkan pelbagai saiz daripada
newborn
 hinggalah besar.

Anda harus ingat penentuan
saiz lampin
 bukan bergantung kepada umur si kecil tetapi adalah mengikut berat badan mereka.

Penyerapan

Merupakan faktor utama dalam memilih
diaper
 bayi.

Lampin yang dipilih haruslah mempunyai lapisan paling cepat kering dan mampu mencegah masalah kebocoran. Ini penting untuk menghindari risiko bayi mengalami ruam lampin.

Jika si kecil kerap menyusu dengan banyak pada
waktu malam
, sebaiknya pilihlah lampin yang menawarkan kadar penyerapan tinggi bagi mengelakkan risiko kebocoran.

Pelekat atau seluar

Anda disarankan memilih jenis lampin mengikut tahap keaktifan si manja. Biasanya untuk anak yang masih kecil, lampin jenis berpelekat (
tape
) adalah yang lebih sesuai.

Apabila meraka sudah mula aktif dan
boleh berjalan
, bertukarlah kepada lampin jenis seluar (
pants
) kerana ia mudah untuk disarungkan.

Namun pastikan lampin
pants
 ini mengikut saiz yang betul pada badan bayi dan tidak longgar. Jika tidak, risiko kebocoran sangat tinggi untuk berlaku.

Harga

Jenama
pampers
 terbaik yang mahal tidak semestinya sesuai untuk si kecil dan murah bukan bermakna tidak bagus kualitinya.

Teknik
try and error
 perlu diaplikasikan dalam mencari
 lampin yang paling sesuai
 dengan si manja.

9 jenama
pampers
 terbaik buat si manja

Berikut merupakan antara jenama lampin yang menjadi pilihan kebanyakan ibu bapa di luar sana:

PETPET Softy+

Dengan
soft bubble layer
 dapat memberikan keselesaan untuk kulit halus si manja. Malah dengan penyerapan dan pengedaran air kencing maksimum ke seluruh lampin, ia dapat memastikan
kulit bayi
sentiasa kering.

Dapat mencegah kebocoran sehingga tempoh 10 jam, lampin ini ditawarkan dalam pilihan saiz untuk
newborn,
S, M, L dan XL.

HUGGIES AirSoft

Selain menawarkan kadar tempoh penyerapan sehingga 12 jam,
diaper
 dengan teknologi
Bubble-Bed
 ini juga dapat memberikan si manja keselesaan maksimum, sekali gus mencegah
ruam kulit.

Ia juga mempunyai indikator kelembapan untuk menunjukkan tempoh masa lampin perlu ditukar. Lampin ini juga menawarkan kesegaran berpanjangan kepada si manja kerana bahagian luarnya diperbuat daripada material yang membolehkan pengaliran udara.

Offspring Fashion Diaper Pants, antara jenama
pampers
 terbaik

Hadir dengan beberapa pilihan corak menarik, Offspring, merupakan antara pilihan jenama lampin berkualiti tinggi yang dilengkapi dengan teknologi
dual-core
 untuk membolehkan penyerapan
 cecair
 lebih pantas dan cekap.

Selain menawarkan keselesaan, lampin ini juga sesuai untuk bayi dengan masalah
kulit sensitif
kerana tidak mengandungi pewarna, pewangi, klorin atau bahan berbahaya.

Applecrumby Chlorine Free

Sesuai untuk si kecil yang mempunyai kulit sensitif atau
masalah ekzema
kerana ia 100% bebas klorin.

Selain itu lampin pakai buang jenama Applecrumby ini juga tidak mengandungi bahan pewangi dan pewarna.

Dengan penunjuk
kelembapan
, ia pastinya memudahkan anda mengetahui masanya untuk menukar lampin.

MamyPoko Air Fit, antara jenama
pampers
terbaik

Hadir dalam pilihan
tape
 atau
pant
serta rekaan untuk
bayi lelaki
, perempuan atau
unisex
, lampin paling popular di Jepun ini menawarkan indikator kelembapan untuk memudahkan tugas ibu bapa mengetahui tempoh menukar lampin.

Walaupun nipis, tetapi daya penyerapannya tidak boleh disangkal, malah dapat mencegah masalah ruam pada kulit bayi walaupun digunakan semalaman.

Genki

Dibangunkan dengan teknologi
All Cushion Touch,
produk keluaran Jepun ini menjanjikan keselesaan lampin selembut kusyen untuk si manja.

Sesuai untuk bayi
 dengan kulit sensitif, sistem
Ultra Absorption Core
 menawarkan daya serapan tinggi dan dapat mencegah kulit si manja daripada masalah ruam lampin.

Antara jenama
pampers
terbaik #Drypers Wee Wee Dry

Merupakan jenama lampin keluaran Malaysia yang menawarkan lampin pakai buang berkualiti dengan daya serapan baik, sekali gus menjadikan kulit bayi kering dan mencegah masalah ruam.

Hadir dalam pilihan untuk
newborn
 hingga XXL, lampin ini menjanjikan keselesaan buat si kecil kerana ia diperbuat daripada bahan yang membenarkan
pengaliran udara
.

Merries

Dipercayai sebagai lampin pakai buang menawarkan penyerapan pantas dan amat lembut pada kulit bayi,
diaper
 keluaran Jepun ini mempunyai 3 lapisan pengudaraan yang menghapuskan
bau
dan ketidakselesaan pada kulit bayi.

Rekaan bentuk ‘W’ pada bahagian bawah lampin membolehkan bayi bergerak dengan lebih selesa.

Whoopee, antara jenama
pampers
 terbaik

Walaupun harganya jauh lebih murah berbanding jenama
pampers
 lain di pasaran, namun lampin pakai buang ini tetap menjanjikan kadar penyerapan baik dengan teknologi
Drylock Absorbent Core
.

Ia diperbuat daripada 100% kapas bersama lapisan luar lampin lembut, sekali gus membolehkan pengudaraan dan menjadikan kulit bayi lebih
segar
 dan selesa.

Tidak kiralah yang mana satu jenama
pampers
 yang menjadi pilihan hati, pastikan anda tidak lupa untuk
mencuci tangan
 sebelum dan selepas menukar lampin si manja.


10 tips untuk anak cerewet makan

Normal untuk kanak-kanak bertukar tabiat makan dari hari ke hari. Malah, normal juga jika si kecil tidak mahu mencuba menu makanan baru sehinggalah anda menghidangkan beberapa kali kepada mereka. Ramai ibu bapa yang bimbang tentang apa yang anak mereka makan dan tidak makan. Walau bagaimanapun, pemakanan kanak-kanak tidak seharusnya menjadi perkara yang mengecewakan, sebaliknya ini adalah masa yang terbaik untuk anda menggunakan tips-tips di bawah kepada anak anda sebelum mereka mengikut cara mereka sendiri, dan mula untuk menolak makanan baru.

Jangan paksa anak anda makan

Anda perlu hormati selera anak anda. Jika anak anda tidak lapar, jangan paksa dia makan hidangan utama ataupun snek. Juga, jangan rasuah atau paksa anak anda untuk makan makanan tertentu atau menghabiskan makanan mereka. Cara ini hanya akan menguatkan pergelutan mereka terhadap makanan. Sebagai tambahan, anak anda mungkin akan mengaitkan masa makan dengan kebimbangan dan kekecewaan atau menjadi kurang sensitif kepada rasa lapar atau rasa kenyangnya sendiri.

Hidangkan dalam posyen atau bahagian kecil untuk mengelakkan anak anda rasa muak dan berikannya peluang secara bebas untuk menambah hidangan.

Ikut jadual hidangan

Anda disarankan untuk menyediakan hidangan dan snek pada masa yang sama setiap hari. Anda boleh sediakan susu atau 100 peratus jus bersama makanan, tetapi jangan lupa untuk menawarkan minuman di antara makan utama dan snek. Dengan membenarkan anak anda untuk menambah jus, susu ataupun snek sepanjang hari boleh mengurangkan selera makannya untuk makan hidangan utama.

Perkenalkan makanan baru perlahan-lahan

Anak kecil selalunya sentuh atau bau makanan baru, dan mungkin akan merasa sedikit makanan tersebut serta meluahkannya kembali. Anak anda mungkin perlu mengulang makan makanan baru beberapa kali 10 hingga 15 kali sebelum dia mula menyukainya.

Galakkan anak anda menyukai makanan baru dengan cara bercerita kepadanya tentang warna makanan, bentuk, aroma dan tekstur, bukannya tentang kelazatan makanan tersebut. Hidangkan makanan baru bersama dengan makanan kegemaran anak anda.

Jadikan ianya menarik

Terdapat beberapa cara untuk menjadikan makanan menyeronokkan buat kanak-kanak. Antaranya adalah dengan membuat bentuk menarik pada makanan yang dihidangkan. Si kecil pasti akan menyukainya dan mereka juga tidak memerlukan banyak masa untuk memotong daging, keju, buah-buahan, ataupun sayur-sayuran kerana ia dibuat dalam bentuk yang menarik. Selain itu, anda juga boleh menghidangkan pelbagai makanan berwarna terang untuk memaksimakan minat mereka terhadap makanan tersebut. Libatkan juga anak anda dalam pemilihan dan persediaan makanan.

Semasa membeli barang dapur pula, minta anak anda untuk membantu anda memilih buah, sayur dan pelbagai lagi makanan berkhasiat. Ini adalah cara penting untuk mengajar mereka tentang pilihan makanan dan menjadikan makanan lebih menyeronokkan. Namun, janganlah membeli makanan yang anda tidak mahu anak makan seperti makanan ringan. Di rumah, galakkan kanak-kanak untuk membantu anda membasuh sayuran, memukul adunan ataupun menyiapkan meja makan.

Jadilah role model terbaik

Cara terbaik untuk mempengaruhi anak anda adalah dengan menunjukkan contoh tauladan terbaik. Jika anda makan pelbagai jenis makanan berkhasiat, anak anda akan lebih mudah untuk terikut cara pemakanan anda.

Jadi kreatif

Terdapat beberapa resipi kreatif untuk kanak-kanak, kebanyakannya mudah namun kesannya mengagumkan. Kanak-kanak pula akan seronok untuk mencuba resipi tersebut. Anda boleh mencampurkan beberapa sayuran dan buah-buahan dalam resipi tersebut, tanpa perlu memaksa anak makan semasa waktu makannya.

Elak gangguan

Makan di hadapan televisyen merupakan suatu jenis gangguan, dan kanak-kanak mungkin tidak akan perasan jika mereka sudah kenyang kerana tumpuan mereka teralih ke arah program di televisyen. Tambahan pula, iklan di televisyen juga boleh menarik kanak-kanak untuk makan makanan yang kurang nutrisi dan manis.

Kawal manisan atau pencuci mulut. Jika anda menawarkan pencuci mulut sebagai ganjaran, anak anda mungkin fikir bahawa pencuci mulut adalah makanan terbaik, yang mana boleh meningkatkan keinginan anak anda untuk makan makanan yang manis. Anda mungkin boleh pilih untuk menyediakan pencuci mulut satu atau dua kali dalam masa seminggu, dan perkenalkan juga pilihan pencuci mulut yang lebih berkhasiat seperti buah dan yogurt.

Jangan sediakan lain-lain hidangan

Menyediakan hidangan berasingan untuk anak anda akan menggalakkan lagi kelakuan negatif mereka terhadap makanan dan menyebabkan kesan yang bahaya, termasuklah menggalakkan mereka menjadi cerewet makan. Malahan, anda perlu menggalakkan anak anda untuk tetap berada di meja makan pada setiap waktu makan, walaupun anak anda tidak mahu makan. Sentiasa sediakan anak anda pilihan makanan yang sihat sehinggalah mereka sudah biasa dan mengutamakan makanan sihat dalam diet mereka.

Jika anda khuatir akan tabiat memilih makanan anak anda mengganggu perkembangan dan tumbesarannya, berjumpalah dengan doktor anak anda. Dan, sentiasa ingat bahawa tabiat makan kanak-kanak tidak boleh berubah sekelip mata, namun setiap langkah kecil yang anda ambil setiap hari boleh membantu menggalakkan anak mengamalkan tabiat makan yang sihat.


Bijirin: Menu Pilihan Sarapan yang Lebih Sihat

Rakyat Malaysia mungkin terbiasa dengan jenama bijirin
(cereal)
 sarapan yang terkenal seperti
Koko Krunch
,
Honey Stars
 dan
Corn Flakes
 bagi penyediaan sarapan yang ringkas terutamanya untuk anak-anak yang bersekolah. Tetapi, adakah anda tahu sekiranya produk-produk tersebut benar-benar dikategorikan sebagai makanan yang menyihatkan untuk anak anda seperti yang didakwa? Bagaimana pula dengan produk-produk
cereal
 lain? Ikuti perkembangan kewujudannya daripada awal hinggalah zaman sekarang dan khasiat yang mungkin anda boleh peroleh daripadanya.

Apakah sebenarnya bijirin?

Makanan yang diperbuat daripada bijirin-bijirin yang diproses yang dipanggil
cereal
 sarapan pagi pada hari ini merupakan salah satu makanan sarapan yang paling popular (50% daripada penduduk Amerika makan bijirin untuk sarapan setiap hari tetapi penduduk Amerika merupakan pengguna yang keempat terbesar di dunia). Bijirin dicipta sebagai salah satu pilihan diet yang sihat. Seiring dengan perkembangan masa, kebanyakan bijirin-bijirin berubah menjadi jenis makanan yang tidak sihat. Ia mempunyai kandungan gula dan lemak yang tinggi dan tidak terdapat banyak kandungan atau nutrien yang berguna. Tetapi, tidak semua bijirin-bijirin adalah tidak sihat untuk anda. Sesetengah daripadanya sememangnya dapat membantu anda menjalani kehidupan yang sihat, bahkan menyelamatkan anda daripada beberapa penyakit yang teruk.

Sejarah ringkas perkembangaan bijirin

Pertengahan dan lewat abad ke-19

Pada tahun 1863, James Caleb Jackson, seorang vegetarian konservatif yang menjalankan sanitarium perubatan di barat New York, mencipta
cereal
 sarapan pagi daripada adunan tepung graham yang kering. Adunan tersebut dibahagikan menjadi bentuk yang sangat keras sehinggakan ia perlu direndam di dalam susu semalaman. James memanggilnya sebagai granula. John Harvey Kellogg, seorang pakar bedah yang menjalankan spa kesihatan di Michigan, kemudian membuat versinya sendiri dan menamakannya sebagai granola. Dengan menggunakan idea yang sama, seorang bekas pesakit Kellogg, C.W. Post mencipta
Grape-Nuts
, yang menjadi produk popular pertama yang menawarkan kupon diskaun.

1900-an

Kellogg dan adiknya, Will Keith Kellogg, telah menemui jalan bagaimana untuk membuat bijirin-bijirin berbentuk kepingan yang mereka gelar dengan nama
Corn Flakes
. Adiknya menambahkan gula dan memulakan pemasaran produk tersebut secara besar-besaran, termasuklah menjadi pengeluar pertama yang meletakkan hadiah atau mainan dalam kotaknya. C.W. Post pula mengembangkan bijirin-bijirin yang hampir serupa dengan produk Kellogg tersebut yang disebut
Elijah’s Manna
, yang kemudiannya dinamakan sebagai
Post Toasties
 setelah kumpulan-kumpulan agama memprotes penggunaan nama terhadap produk tersebut.

1910-an

Syarikat Quaker Oats, yang telah memperoleh kaedah yang memaksa biji beras untuk meletup di bawah tekanan, mula memasarkan
Puffed Rice
 dan
Puffed Wheat
. Ia dianggap sebagai kejayaan cemerlang dalam sains makanan dan menggelar produk tersebut sebagai “makanan yang ditembak keluar dari senjata’ yang pertama dan “keajaiban dunia yang kelapan. “

1930-an

Syarikat Ralston Purina memperkenalkan versi awal
Wheat Chex
, memanggil produk tersebut dengan nama
Shredded Ralston
. Ia bertujuan untuk memberi makan kepada pengikut Ralstonism, yang merupakan satu pergerakan sosial yang ketat dan rasis termasuklah kepercayaan dalam mengawal minda individu lain.

1940-an

Cheerios
 pada permulaannya muncul dengan nama
CheeriOats
 tetapi dinamakan semula dalam tempoh yang pendek. (Jenama ini menjadi
cereal
 dengan jualan paling laris di Amerika, yang bernilai kira-kira $1 bilion dalam jualan pada tahun 2015.
Honey Nut Cheerios
, diperkenalkan oleh General Mills pada tahun 1979, adalah versi paling popular bagi jenama ini.)

1950-an

Selepas Perang Dunia Kedua, penggunaannya semakin meningkat dengan kemunculan
baby boomer;
 iaitu seseorang individu yang dilahirkan pada tahun-tahun selepas Perang Dunia Kedua, apabila terdapat kenaikan sementara yang ketara dalam kadar kelahiran. Selain itu, gula turut menjadi titik jualan yang melariskan permintaan terhadap produk ini. Kellogg mencipta
Flakes Frosted
 dan maskot produk tersebut, Tony the Tiger, selain era baharu iklan televisyen bermula. (Tony the Tiger berkongsi tugas maskot untuk jenama itu dengan watak lain termasuk Katy the Kangaroo, tetapi tugas mereka kemudiannya dihentikan.)

1960-an

Quisp, makhluk asing berkulit merah jambu dalam
jumpsuit
 berwarna hijau, menjadi watak yang sangat popular pada ketika ini bagi pengiklanan
cereal
. Dia berperang dengan saingannya, Quake, dalam satu siri iklan di televisyen. Sepertimana
Cap’n Crunch
, satu lagi produk Quaker dari dekad ini, iaitu produk makanan yang pada dasarnya adalah jagung yang dimaniskan dan adunan oat yang dirumus dengan menjadi pelbagai bentuk.

1970-an

Pada ketika ini, populariti bijirin yang berperasa buah-buahan dan berbentuk
monster
 mula mengambil tempat sebagai makanan kegemaran kanak-kanak seperti
Count Chocula
,
Franken Berry
 dan
Boo Berry
.
Fruity Pebbles
 dan
Cocoa Pebbles
 yang dikeluarkan oleh C.W. Post adalah pesaing selama satu dekad sehinggalah Suruhanjaya Perdagangan Persekutuan Amerika Syarikat mula mengambil pandangan yang lebih teliti tentang bagaimana syarikat-syarikat bijirin memasarkan produk mereka kepada anak-anak, dan pada ketika ini granola mula kembali semula secara komersial.

1980-an

Seorang personaliti TV yang juga seorang pelakon, Laurence Tureaud yang dikenali sebagai Mr. T turut mempunyai jenama produknyanya sendiri yang dibuat daripada jagung yang dimaniskan dan oat dan berbentuk seperti T. Selain itu, terdapat kemunculan jenama lain seperti
Donkey Kong
,
Smurf-Berry Crunch
 dan
Cabbage Patch Kids
, bersama-sama dengan
California Raisins.

1990-an

Puffins
, sejenis produk jagung manis yang dimaniskan dengan molasses yang berasal dari sebuah bakeri makanan semula jadi di utara California. Ia membuat penampilan pertamanya sebagai makanan organik yang berada di arus perdana pada ketika itu dan menyebabkan ibu bapa mencari alternatif bijirin yang lebih sihat.
Gorilla Munch
, bijirin organik yang merupakan sebahagian daripada produk-produk daripada
Nature Path EnviroKidz
, turut menjadi tumpuan sebagai bijirin pilihan.

2000-an

Kellogg mempunyai pengeluaran produk-produk yang dinamakan sebagai Kashi, yang juga merupakan satu produk yang dipasarkan untuk makanan-makanan organik dan semula jadi. Produk ini juga menjadi sasaran bagi pengguna yang menuntut lebih banyak ketelusan dalam pelabelan dan lebih banyak produk tanpa bahan yang diubahsuai secara genetik atau buatan. Dekad semasa lebih tertumpu kepada pelabelan bijirin. Ia mula dipromosikan sebagai pilihan makanan yang bebas daripada organisma dan gluten yang diubahsuai secara genetik, atau mengandungi nutrien tertentu dalam kandungannya. Bahkan bijirin seperti
Dora the Explorer
 mula menyatakan produk tersebut sebagai produk bijirin penuh.

Mengapa kita menuangkan susu dan bukannya air biasa ke dalam bijirin?

Pernahkah anda tertanya-tanya mengapa kita meletakkan susu pada produk ini? Kenapa tidak jus, air biasa, atau mana-mana cecair lain yang kita makan setiap hari? Saintis dalam bidang pemakanan akhirnya melakukan eksperimen untuk mengetahui sebabnya. Hasil kajian memberikan jawapan dengan menyatakan bahawa kandungan lemak dalam susu menyelaputinya dan memastikan bijirin-bijirin tersebut agar tidak menjadi terlalu lembik atau basah dengan terlalu cepat.

Jenis-jenis bijirin

Bijirin berasaskan gandum

Dengan memakan bijirin penuh memberi kita nutrien dan manfaat lain yang sihat daripada semua bahagian bijian. Kajian menunjukkan bahawa produk-produk
wholemeal cereal
 yang digabungkan dengan gaya hidup yang sihat, secara umumnya dapat mengurangkan risiko penyakit jantung. Satu kesalahfahaman umum adalah mengenai idea bahawa keseluruhan kernel gandum mesti dimasukkan untuk digolongkan sebagai bijirin penuh. Hal ini sebenarnya tidak tepat. Bagi produk yang dikategorikan sebagai
wholemeal
, sekam, pucuk dan endosperm mesti dimasukkan, tidak kira sama ada ia dalam bentuk yang telah digiling, dikisar atau dalam bentuk keseluruhannya. Antara produk yang berasaskan gandum adalah
Nestle Cerelac
 dan
Cheerios
.

Bijirin berasaskan oat

Oat mengandungi tahap beta-glukan yang tinggi, iaitu serat pemakanan yang larut, yang membantu ke arah tahap gula darah yang lebih stabil, menurunkan kolesterol dan membantu menjaga perut dalam keadaan baik. Oat juga mengandungi asid amino penting (protein). Antara produk yang terkenal dengan bijirin-bijirin berasaskan oat adalah
Quaker Oat
.

Bijirin berasaskan rye

Cereal
 rye mempunyai beberapa warna yang berbeza di mana warna yang paling umum adalah biru-hijau dan warna oren. Rye tumbuh dengan cepat dan secara tradisinya digunakan untuk membakar roti dan
crispbread
, yang dibakar dengan bijirin penuh rye dan
sourdough
. Serat rye adalah baik untuk kesihatan usus dan menyumbang kepada fungsi usus normal. Rye adalah sumber serat yang sangat baik. Mengandungi 20g serat bagi setiap 100g – rye mengandungi 4-5% daripada fruktan serat yang baru sahaja ditemui, yang belum lagi menjadi sebahagian daripada analisis serat makanan tradisional. 100 gram rye sehari akan menyediakan sehingga 50% pengambilan harian yang disyorkan yang berkaitan beberapa vitamin dan mineral penting. 70% daripada keperluan serat makanan harian – tetapi hanya 15% daripada keperluan tenaga harian. Antara produk yang berasaskan rye adalah seperti
Cheerio
 dan
Yougood.

Bijirin berasaskan barli

Barli mengandungi beta-glukan, iaitu serat yang tidak larut, yang boleh membantu menurunkan tahap kolesterol dalam darah. Barli juga kaya dengan mineral penting untuk kesihatan kita seperti kalium, magnesium dan fosforus. Dengan Indeks Glycemic yang rendah (GI), hampir serendah kekacang, ia mengambil masa yang lebih lama bagi tubuh badan untuk metabolisme tenaga dari barli. Oleh itu, ia boleh memberi manfaat kepada pesakit kencing manis untuk makan barli kerana ia menstabilkan tahap gula darah mereka. Barli dimasukkan ke dalam kumpulan “bijirin kuno’ yang telah menjadi sebahagian daripada diet manusia selama ribuan tahun. Produk berasaskan barli antaranya
Bob’s Red Mill
,
Healthy Times Barley Cereal
 dan
Kashi.

Cara pemakanan dan penyediaan bijirin

Hidangan panas

Cereal
 panas boleh membuatkan anda berasa seperti kanak-kanak sekali lagi apabila anda makan sarapan panas dan sihat. Pilihan seperti
Cerelac
,
Cream of Wheat
 dan
Malt-O-Meal
 adalah pilihan sarapan pagi yang sihat. Ia datang dalam versi
wholemeal cereal
, tanpa gula selain dalam versi yang diproses dan mengandungi kandungan gula. Dengan membeli produk sarapan panas tanpa gula, anda boleh menambah pemanis semula jadi yang sihat seperti madu dan buah.

Bijirin penuh

Wholemeal cereal
 seperti
Cheerios
,
Kashi
 dan
Wheat Tirai
, mempunyai kandungan bijirin penuh dan sangat sedikit atau tiada gula tambahan. Penyelidik di Pusat Perubatan Universiti Columbia mendapati bahawa bijirin-bijirin berasaskan oat boleh membantu mengurangkan kadar kolesterol dan membantu dalam kesihatan jantung.
Wholemeal cereal
 yang lain, seperti gandum penuh, boleh membantu anda berasa kenyang dan puas ketika anda memulakan hari anda.

Bijirin bran

Bijirin bran, seperti
Raisin Bran
,
Fiber One
 dan
Bran Flakes
, adalah pemakanan berserat tinggi untuk hidangan sarapan anda. Serat boleh membantu anda berasa kenyang dan membantu pencernaan dan keteraturan. Jika anda risau bahawa anda tidak mengambil serat makanan yang cukup dalam diet harian anda, tambahan bijirin-bijirin berasaskan bran untuk rutin pagi anda boleh membantu penambahan tersebut.

Bijirin organik

Nature’s Path
,
EnviroKidz
 dan
Cascadian Farm
 adalah antara jenama produk organik yang popular. Jenama ini menghasilkan produk yang mirip dengan produk konvensional yang paling popular, dan mereka menghasilkannya dengan menggunakan ramuan yang bebas racun perosak dan baja. Makanan organik juga tidak boleh dihasilkan secara genetik. Kebanyakan bijirin-bijirin menggunakan pemanis semula jadi yang tidak diproses dengan keterlaluan selain kandungan
 wholemeal cereal
 yang tinggi. Baca ramuan untuk memastikan anda benar-benar membeli produk berkhasiat dan mempertimbangkan sama ada harganya yang mahal benar-benar memberikan manfaat kepada tubuh anda.

Tip memilih produk bijirin penuh

Makan produk dengan bijirin penuh sangat baik untuk kesihatan anda. Walau bagaimanapun, anda perlu memilih dan menggunakannya dengan betul. Berikut merupakan 10 tip untuk bagaimana anda boleh memilih produk bijirin penuh dengan betul.

Baca label

Semak label pada setiap produk untuk memastikan bahawa ia adalah rendah natrium, lemak tepu dan gula. Di samping itu, bukannya memilih bahan-bahan biasa, pilih yang menyatakan “whole“, contohnya,
whole oats
,
wholegrain flour
,
wholegrain brown rice
,
wholegrain corn
 atau
whole rye
. Makanan yang dikatakan sebagai “pelbagai bijirin”, “serat tinggi”, “gandum 100%” atau berwarna coklat mungkin bukan makanan bijirin penuh.

Bijirin penuh untuk kanak-kanak

Galakkan mereka makan secara sihat dengan menambah bijirin penuh untuk makanan, makanan ringan dan resipi kegemaran mereka.

Semak paras serat

Produk ini yang mengandungi sekurang-kurangnya 3 gram serat setiap hidangan sangat baik untuk tubuh anda, dan yang mengandungi 5 atau lebih gram serat untuk setiap hidangan adalah lebih baik.

Adakah gluten dianggap bijirin penuh?

Mereka yang mempunyai alahan terhadap gluten masih boleh menikmati
cereal
 penuh dengan syarat mereka memilih produk dengan teliti. Anda boleh memilih
buckwheat
,
quinoa
,
wild rice
, oat bebas gluten, beras perang atau bertih jagung.

Semak kesegaran produk

Pilih makanan yang dibungkus kemas. Dengan itu, ia sentiasa kelihatan baik/ elok dan berbau segar. Semak juga tarikh tamat tempoh dan garis panduan dengan teliti.

Kurang terdedah kepada persekitaran

Ia perlu disimpan dengan berhati-hati supaya mereka tidak terdedah kepada udara dan oksigen. Jika tidak, kesegarannya hilang dan juga berbau. Ia juga perlu disimpan di tempat yang sejuk dan kering di mana tidak terdedah kepada cahaya matahari secara berterusan.

Beli apa yang anda perlukan

Beli bijirin penuh dengan jumlah yang diperlukan untuk memastikan tidak terdapat kerosakan dan pembaziran. Bijirin penuh boleh kehilangan nutirisinya jika tidak dimakan dengan cepat tetapi disimpan dalam tempoh yang lama.

Bungkuskannya

Produk harus disimpan pada suhu bilik dalam bungkusan asalnya atau tertutup atau ditutup rapat. Dengan kata lain, roti yang disimpan di dalam peti sejuk akan kehilangan kelembapannya pada tekstur asal.

Berapa lamakah tempohnya bertahan?

Sebahagian besar tepung
wholemeal cereal
 boleh disimpan di dalam peti sejuk selama 2 hingga 3 bulan dan dalam peti sejuk beku selama 6 hingga 8 bulan. Beras merah yang masak boleh disejukkan 3 hingga 5 hari dan boleh dibekukan sehingga 6 bulan.

Makan makanan bijirin penuh adalah baik. Namun, perhatikan 10 tip di atas untuk memastikan bahawa apa yang anda makan membantu dan tidak membahayakan tubuh anda.
Wholemeal cereal
 sememangnya mampu membantu tubuh anda untuk mendapatkan sumber serat yang mencukupi.

Baca juga:

Makanan Tidak Berkhasiat: Impak pada Kesihatan

Daging, Adakah Baik untuk Kesihatan?

10 Tip Memilih Makanan Dengan Bijirin Penuh


Bagaimana Nak Tahu Kadar Gula Masih OK Lepas Makan? Ini Tipnya!

Apabila anda menghidap diabetes, kadar gula dalam darah selalunya akan tinggi setiap masa. Lama-kelamaan, kondisi ini akan menyebabkan kerosakan pada badan dan mendatangkan pelbagai penyakit. Sebab itulah, penting untuk pesakit tahu bacaan kencing manis selepas makan.

Namun, untuk mereka yang baharu menghidap diabetes, pasti anda tertanya-tanya mengenai
bacaan kadar gula dalam darah
 selepas makan yang sihat.

Berapakah bacaan yang normal dan mengapa bacaan yang terlalu tinggi boleh mendatangkan bahaya?

Mari ketahui bacaan kencing manis selepas makan yang normal dan langkah yang boleh pesakit diabetes lakukan untuk kekal sihat.

Untuk mendapatkan lebih banyak info tentang Kencing Manis, sila dapatkannya
di sini.

Bacaan gula dalam darah yang normal

Individu yang tidak menghidap diabetes mempunyai kadar gula dalam darah sekitar 70 hingga 130 mg/dl, bergantung pada masa dan waktu makan terakhir.

Bagi penghidap diabetes pula
, bacaan gula mereka selalunya lebih tinggi iaitu di sekitar 200 mg/dl atau lebih.

Bacaan gula dalam darah yang terlalu tinggi boleh membuatkan kehidupan seharian pesakit terganggu. Mereka sukar untuk fokus dan rasa letih sepanjang hari. Malah, ada juga yang sering berdebar dan alami masalah untuk mengawal emosi.

Jika bacaan
gula dalam darah terlalu rendah
, penghidap diabetes boleh pengsan.

Tetapi, tahap gula dalam darah pesakit mungkin berbeza disebabkan beberapa faktor iaitu:

Usia.

Penyakit tertentu.

Komplikasi diabetes.

Gula dalam darah rendah atau hipoglisemia.

Namun, bagi pesakit diabetes, bahaya sebenar adalah ketika bacaan gula dalam darah kekal tinggi dalam satu tempoh masa yang lama.

Penghidap diabetes berisiko tinggi untuk menghidap
penyakit seperti sakit jantung
, strok, kegagalan buah pinggang dan masalah lain.

Bagaimana pula dengan bacaan kencing manis selepas makan?

Bagi penghidap diabetes, mengawal kadar gula dalam darah merupakan sesuatu yang sudah biasa mereka lakukan. Pesakit perlu
menjaga makan supaya kadar gula tidak naik mendadak secara tiba-tiba.

Walau bagaimanapun, bukan mudah untuk memastikan bacaan kencing manis selepas makan berada dalam julat yang sihat.

Bacaan selepas makan turut dikenali dengan nama glukosa dalam darah pascaprandial.

Dengan beberapa langkah pencegahan yang mudah, pesakit kencing manis boleh mengawalnya dan mengelakkan masalah kesihatan pada masa akan datang.

Sebagai panduan, kami sertakan sekali bacaan kadar gula dalam darah antara penghidap diabetes dan juga orang yang normal.

Kadar gula dalam darah normal:

Bacaan gula normal: Di bawah 200 mg/dl

Ketika berpuasa: Di bawah 100 mg/dl

2 jam selepas makan: Di bawah 140 mg/dl

Pradiabetes:

Ketika berpuasa: 100 ke 125 mg/dl

2 jam selepas makan: 140 ke 199 mg/dl

Diabetes:

Bacaan gula normal: 200 mg/dl atau lebih

Ketika berpuasa: 126 mg/dl atau lebih

2 jam selepas makan: 200 mg/dl atau lebih

Bagaimana menguruskan bacaan gula darah tinggi selepas makan

Langkah yang mungkin berkesan bagi penghidap kencing manis menguruskan kadar gula dalam darah selepas makan ialah:

1.

Ambil ubat secara berdisiplin

Jangan sesekali tinggalkan ubat diabetes
. Tanpa pengambilan ubat-ubatan yang betul, pesakit boleh mengawal kadar gula dalam darah dengan lebih baik.

Pesakit juga boleh mengelakkan sebarang komplikasi diabetes daripada berlaku.

2.
Periksa kadar gula sebelum makan

Jika anda menghidap diabetes, ujian gula dalam darah kendiri sangat penting untuk menguruskan kencing manis dan mengelakkan komplikasi.

Anda boleh melakukannya sendiri di rumah.
Baca artikel ini untuk ketahui lebih lanjut.

3.
Jaga pemakanan anda

Pesakit diabetes perlu lebih berhati-hati ketika makan. Elakkan makanan yang manis, roti, nasi, pasta dan kentang. Makanan jenis ini berisiko meningkatkan bacaan kencing manis selepas makan.

4.
Jangan tinggalkan sarapan

Kajian menunjukkan, pesakit diabetes yang tidak makan sarapan mempunyai bacaan gula dalam darah yang lebih tinggi selepas makan tengah hari dan makan malam.

Jadi, jangan tergesa-gesa. Makan sarapan yang mengandungi sekurang-kurangnya 500 kalori. Namun, pastikan sarapan itu terdiri daripada 35% protein.

5.
Bersenam setiap minggu

Senaman merupakan cara yang sangat baik untuk memastikan bacaan kencing manis selepas makan kekal terkawal. Malah, ia merupakan salah satu amalan gaya hidup sihat yang dapat mengelakkan pelbagai jenis penyakit.

Bukan itu sahaja,
senaman juga dapat membakar lemak serta gula yang diambil ketika makan
. Lakukan senaman sekurang-kurangnya 3 kali seminggu selama 30 minit setiap sesi.

Baca juga:

8 Jenis Makanan Terbaik Untuk Pesakit Kencing Manis, Semuanya Tak Manis & Boleh Kawal Gula!

Cuba Cara Ini Untuk Kawal Gula Dalam Darah Anda Dengan Diabetes!

Kesimpulan

Penghidap diabetes perlu memeriksa bacaan kencing manis selepas makan untuk mengelakkan sebarang komplikasi.

Untuk individu yang sihat pula, tidak salah untuk anda periksa kadar gula dalam darah secara berkala.

Secara amnya, kadar gula dalam darah yang terbaik ialah di bawah 180 mg/dl selama satu atau dua jam selepas makan.

Namun, ini bergantung pada faktor-faktor tertentu seperti usia dan juga penyakit lain.

Jika anda menghidap kencing manis, pastikan anda mendapatkan pemeriksaan doktor sekerap mungkin. Jangan sesekali berhenti makan ubat.

Jika tidak, kencing manis anda mungkin akan menjadi tidak terkawal dan menyebabkan pelbagai masalah lain pada masa hadapan.


Ada 3 Kaedah Berkhatan Boleh Dijadikan Pilihan, Penting Buat Anda Yang Ada Anak Lelaki

Anda pasti pernah mendengar mengenai berkhatan atau bersunat. Tetapi adakah anda tahu apakah kaedah berkhatan yang boleh dijadikan pilihan?

Untuk mendapatkan lebih banyak info tentang Kesihatan Lelaki, sila dapatkannya
di sini.

Amalan berkhatan

Sebelum mengetahui apakah
jenis jenis berkhatan
 yang ada, jom kita fahami tujuan ia dilakukan.

Berkhatan atau juga dikenali dengan istilah sunat adalah amalan yang tidak asing lagi di Malaysia.

Bagi orang Islam,
bersunat
 adalah wajib ke atas setiap lelaki. Ia boleh jadi sesuatu yang menyeronokkkan atau mungkin juga pengalaman yang mengerikan.

Selain daripada sebab agama, ia juga mungkin dilakukan atas sebab-sebab lain termasuk:

Phimosis. Permukaan di hujung zakar terlalu sempit sehingga menghalang saluran air kencing.

Paraphimosis
. Kulit hujung zakar (preputial) yang ditarik tersekat di belakang glans menyebabkan kepala zakar tercerut.

Kelainan pada kulit zakar.

Kaedah berkhatan yang ada

Prosedur khatan adalah membuang kulit di bahagian hujung zakar (kulit preputial) yang menutup kepala zakar.

Ia boleh dilakukan ke atas bayi yang baru lahir atau lebih popular di Malaysia, semasa umur sekolah rendah (7-12 tahun).

Bagi bayi baru lahir, kaedah
plastibel
kerap digunakan.

Kaedah plastibel

Selepas kulit preputial dipotong sedikit, alat
plastibel
akan dilekapkan pada
kepala zakar.
 Benang seterusnya dijerutkan pada lekuk
plastibel
 dan lebihan kulit preputial dibuang.

Untuk kanak-kanak yang lebih dewasa, pilihan kaedah berkhatan dilakukan sama ada menggunakan kaedah
freehand
atau
clamp
.

Bagi kaedah
freehand
, terdapat dua teknik iaitu
dorsal slit
atau
guillotine
 yang lebih selamat.

Kaedah
freehand
adalah teknik konvensional di mana gunting digunakan untuk membuang
kulit lebihan zakar
 diikuti dengan jahitan menggunakan benang.

Bagi kaedah
clamp
 pula, ia seperti kaedah
plastibel
. Terdapat banyak jenis
clamp
yang boleh digunakan termasuk Sunathrone, Smartklamp dan Ismail Clamp.

Teknik ini memakan masa yang singkat dan tidak memerlukan jahitan. Ia juga lebih selamat.

Tanpa mengira apa pun teknik yang digunakan, semuanya memerlukan bius setempat.

B
agi sesetengah keadaan,
bius umum
mungkin diperlukan. Contohnya, kanak-kanak yang tidak terlalu aktif dan tidak boleh duduk diam.

Penjagaan selepas berkhatan

Kanak-kanak yang berkhatan perlu ‘berpantang’ selepas menjalaninya. Antara perkara yang perlu diambil berat oleh ibu bapa adalah:

Memastikan hujung zakar kering dan bersih. Pada awalnya, ia mungkin kelihatan sedikit bengkak tetapi akan surut setelah beberapa lama. Masa yang diambil untuk pulih kebiasaannya antara 7-10 hari, bergantung kepada teknik yang digunakan.

Berehat. Elakkan aktiviti lasak tertumanya yang memerlukan anak anda duduk seperti menunggang basikal atau motosikal.

Mengambil
ubat tahan sakit
 seperti panadol jika perlu.

Kelebihan kaedah berkhatan

Prosedur ini kini bukan hanya dilakukan oleh orang Islam, malah ramai juga yang turut membuat keputusan untuk melakukannya ke atas anak-anak mereka di luar sebab agama kerana kelebihan yang ada.

Di Amerika Syarikat, 55% hingga 65% lelaki menjalani prosedur ini.

Antara kelebihannya adalah:

Mengurangkan risiko
jangkitan saluran kencing (UTI)
 sebanyak 10 kali ganda. Walau bagaimanapun, insiden UTI secara amnya adalah jarang berlaku bagi lelaki.

Risiko kanser zakar berkurang.

Menambah perlindungan ke atas
penyakit kelamin
termasuk HIV.

Keadaan seperti iritasi, radang dan jangkitan lebih kerap berlaku dalam kalangan mereka yang tidak berkhatan.

Baca juga:

Risiko dalam kaedah berkhatan

Secara amnya, ia adalah prosedur yang selamat. Namun, bagi mana-mana pembedahan, risiko masih tetap ada.

Komplikasi yang mungkin berlaku adalah sangat jarang, kurang daripada 2%. Ini termasuk:

Pendarahan tidak berhenti. Ini mungkin disebabkan penyakit lain seperti hemophillia.

Rasa sakit.

Jangkitan zakar.

Sakit semasa membuang air kecil beberapa hari selepas prosedur.

Bengkak dan merah kekal pada zakar selama berhari-hari.

Jika terdapat sebarang pertanyaan
berkaitan bersunat
, berundinglah dengan doktor bagi mendapatkan lebih kepastian.


Gemar Makan Makanan Pedas Semasa Hamil? Fahami Risiko Pada Ibu Dan Bayi!

Mengidam adalah 1 perkara biasa semasa mengandung, namun bagaimana jika anda tiba-tiba sukakan makanan pedas ketika hamil?

Adakah terdapat kesan kepada kandungan?

Mengidam makanan pedas ketika hamil

Perubahan hormon sepanjang kehamilan mungkin akan memberi kesan kepada kehidupan anda, terutamanya melibatkan selera makan.

Jadi apakah kesan pengambilan makanan yang pedas dan berempah semasa mengandung? Adakah ia selamat kepada ibu dan kandungan?

Selamat atau tidak makanan pedas ketika hamil?

Ya, makanan pedas yang diambil semasa mengandung adalah selamat sama ada untuk ibu atau kandungan.

Cuma ia mungkin akan mendatangkan ketidakselesaan, terutamanya jika anda tidak biasa dengannya.

Pakar perubatan bersetuju, makanan yang pedas adalah selamat diambil ketika sedang hamil, bahkan ia mungkin membantu bayi mengembangkan deria untuk sesetengah rempah.

Walaupun
kebanyakan hidangan makanan pedas dan berempah adalah selamat untuk dimakan ketika mengandung
, namun anda dinasihatkan untuk mengelakkan hidangan daging yang tidak masak sepenuhnya serta makanan laut mentah.

Ikan yang tinggi kandungan merkuri juga harus dihindari kerana ia berisiko menyebabkan kecacatan kelahiran.

Manakala berkaitan jumlahnya pula, anda dinasihatkan untuk tidak mengambilnya secara berlebihan.

Elakkan juga membeli masakan panas dari luar.

Baca juga:

Mengidam Nak Makan Lemon Masam Masa Mengandung? – Ini Pro & Kontra Bakal Ibu Kena Tahu!

Opsss Isteri Mengandung Tapi Suami Yang Mengidam? Haaa, Itulah Petanda…

Makanan pedas ketika trimester pertama

Walaupun risiko untuk mengalami keguguran adalah tinggi pada bulan-bulan pertama kehamilan, namun memakan makanan pedas ketika hamil tidak menjejaskan perkembangan kandungan.

Makanan pedas ketika trimester kedua & ketiga

Pengambilan makanan pedas sewaktu trimester kedua mahupun ketiga boleh meningkatkan risiko mengalami pedih ulu hati serta asid refluks.

Pada trimester ketiga, janin yang sedang membesar boleh menyebabkan asid perut kembali naik ke kerongkong.

Sudah tentu makanan yang pedas boleh memburukkan lagi keadaan.

Ingin mengetahui tarikh jangkaan bersalin anda dengan lebih tepat? Kira EDD anda di
kalkulator tarikh bersalin
 kami.

Kesan pengambilan makanan pedas ketika hamil

Memakan makanan yang pedas dan berempah sewaktu mengandung boleh menyebabkan masalah pencernaan.

Ia boleh mencetuskan ketidakselesaan bagi wanita yang sedang berbadan dua.

Berikut merupakan antara 5 kesan pengambilan makanan yang berempah dan pedas:

 Mabuk pagi

Mabuk pagi seperti loya dan muntah adalah 1 perkara biasa yang dilalui oleh wanita yang sedang hamil.

 Ini khususnya pada peringkat awal kehamilan yang disebabkan oleh perubahan tahap hormon.

Walau bagaimanapun, masalah tersebut mungkin boleh menjadi lebih teruk dan kronik kesan daripada pengambilan makanan yang pedas.

Jadi mungkin untuk trimester pertama anda boleh mengehadkan pengambilannya atau mengelakkan makanan pedas dan berempah untuk sementara waktu.

 Alahan

Pengambilan makanan berlada seperti cili boleh menyebabkan simptom alahan kepada sesetengah ibu yang mengandung.

Sekiranya anda pernah mengalami simptom alahan tersebut sebelum hamil
, mengambilnya ketika mengandung bukanlah 1 pilihan yang bijak.

Walaupun makanan pedas bukanlah 1 jenis makanan yang perlu dihindari sepanjang berbadan dua, namun terdapat sebab mengapa anda mungkin perlu mengelakkannya.

Ini disebabkan kepekaan makanan (
food sensitivity
).

Ketika trimester ke-3, sesetengah jenis makanan boleh meningkatkan tahap kepekaan seperti makanan pedas, minuman berkarbonat dan sesetengah makanan biasa yang menyukarkan proses pencernaan.

 Kerengsaan rahim

Makanan pedas walaupun selamat untuk dimakan ketika mengandung, namun pengambilan rempah yang berlebihan atau sistem pencernaan yang sensitif boleh memberikan kesan kepada wanita hamil.

Bagi sesetengah wanita, masakan pedas boleh menyebabkan kerengsaan pada rahim atau usus.

Simptom utama berkaitan kerengsaan rahim adalah masalah kekejangan tidak terkawal pada otot rahim atau pada bahagian abdomen bawah.

Dalam kes yang jarang berlaku, ia boleh menyebabkan
kontraksi pada serviks.

Jika kandungan anda berusia kurang daripada 37 minggu dan mengalami simptom ini
, anda perlu mendapatkan pemeriksaan doktor dengan segera.

Sekiranya ibu hamil menyedari mengalami keasidan, kembung atau kekejangan apabila makan makanan pedas, elakkan daripada terus mengambilnya.

 Pedih ulu hati

Risiko untuk mengalami masalah pedih ulu hati atau masalah pencernaan lain adalah tinggi semasa mengandung.

Makanan yang pedas akan meningkatkan asid refluks dan boleh menjadi pencetus kepada masalah pedih ulu hati, terutamanya pada lewat tempoh kehamilan.

Seandainya anda masih ingin mengambil makanan pedas ketika hamil, pastikan anda menyediakan segelas susu bagi mengurangkan pedih ulu hati. Madu juga boleh mencegah risiko ini.